title: Ken Ograjenšek

text: Ograjenšek pelasi myös alle 20-vuotiaiden I-divisioonan MM-kilpailuissa vuosina 2010 ja 2011, joista jälkimmäinen turnaus päättyi B-lohkon hopeaan ja ensimmäinen A-lohkon pronssiin. Hän pelasi myös alle 18-vuotiaiden I-divisioonan MM-kilpailuissa vuonna 2008 sekä II-divisioonan MM-kilpailuissa vuonna 2009, jolloin Ograjenšek voitti A-lohkon hopeaa. Hän voitti lohkon piste- ja syöttöpörssin tehoilla 7+9=16 ja koko sarjatason tehotilaston lukemalla +16.


title: Ken Ograjenšek

text: Ograjenšekin pikkuveli Tim pelaa HK Celjessä Itävallan toiseksi korkeimmalla sarjatasolla Inter-National-Leaguessa.


title: Porin laivaveistämö

text: Porin laivaveistämö oli Porissa 1500-luvun lopulta aina 1900-luvun alkuun saakka toiminut laivaveistämö eli varvi. Se sijaitsi Kokemäenjoen rannassa nykyisen Aittaluodon kaupunginosan alueella. Porin varvilla rakennettiin aluksi kruunulle toimitettuja sota-aluksia ja myöhemmin myös kaupungin omien porvareiden ja laivanvarustajien kauppalaivoja sekä erilaisia rannikkoaluksia.


title: Porin laivaveistämö

text: Porin laivaveistämö perustettiin vuonna 1572 niin sanotuksi kruununvarviksi (ruots. "skeppsgård"), jonka tehtävänä oli rakentaa aluksia Ruotsin laivastolle. Vastaavia perustettiin erityisesti Vaasa-aikana myös lukuisiin muihin Ruotsin valtakunnan kaupunkeihin. Aikakauden loppuun mennessä veistämöltä valmistui reilun 30 vuoden kuluessa useita sota-aluksia, joista ensimmäinen oli 1573 vesille laskettu "Björneborgs galejan" eli ”Porin kaleeri”. Muita aluksia olivat muun muassa 1580 valmistunut "Björneborgs barken" (Porin parkki) sekä 1583 laivastolle luovutettu karaveli "Björneborgs kraveln", mikä oli suurin kaupungissa milloinkaan rakennettu sotalaiva. Veistämössä oli tuolloin noin 60 työntekijää.


title: Porin laivaveistämö

text: 1600-luvun alkupuolelta lähtien varvilla rakennettiin aluksia myös Porin omalle kauppalaivastolle. Vuonna 1636 Pori kuitenkin menetti ulkomaankauppaan oikeuttavat tapulioikeudet, mikä tarkoitti myös kauppalaivaston häviämistä ja samalla laivanrakennuksen lähes täydellistä hiipumista. Isonvihan jälkeen 1720-luvulla kaupunki sai pieniä helpotuksia kaupankäyntioikeuksiinsa, jolloin merenkulku alkoi jälleen elpymään. Porin saadessa jälleen tapulioikeudet vuonna 1765, kaupungissa oli noin 20 aluksen kauppalaivasto. Vuonna 1773 porilaiset porvarit ryhtyivät rakentamaan veistämöllä suurta 180 lästin vetoista kauppa-alusta "Gustaf III", joka seuraavana kesänä purjehti Välimerelle, mutta myytiin kuitenkin Espanjan valtiolle jo 1776. Toinen samoihin aikoihin veistämöltä valmistunut suuri alus oli 100-lästinen "Björneborgs vapen" (Porin vaakuna). Pormestari Lars Sacklénin kehoituksesta rakennettiin myös peräti 200-lästinen kauppalaiva, joka kuitenkin myytiin pian Göteborgiin.


title: Porin laivaveistämö

text:
Vuonna 1782 laivaveistämö siirtyi erioikeudella Porin kaupungin haltuun, joka jatkoi sen vuokraamista laivanrakennuttajille. Varvilta laskettiin vesille ainakin yksi alus vuosittain, mutta parhaina vuosina laivoja valmistui useampia, esimerkiksi 1783 rakennettiin samanaikaisesti neljää alusta. Toiminta oli Pohjoismaissa yleiseen tapaan yhtiömuotoista. Jokaisella aluksella oli useampia osakkaita, tämä mahdollisti, että mukaan pääsi myös henkilöitä, joilla ei yksinään
ollut varaa rakennuttaa laivaa. Lisäksi haaksirikon tai kaappauksen sattuessa riski pieneni, eikä kukaan laivanvarustaja menettänyt kerralla koko omaisuuttaan.


title: Porin laivaveistämö

text: 1780-luvun ja Ruotsin vallan päättymisen välillä laivaveistämöllä valmistui Porin kauppalaivastolle kaikkiaan 23 alusta. Kaupunki oli laivastonsa suhteen lähes omavarainen, sillä 51 aluksesta vain kymmenkunta oli rakennettu muualla. Erilaisia aluksia valmistui vuosisadan jälkipuoliskolla niin kiivaasti, että järeimmät parruiksi ja mastohirsiksi soveltuvat puut uhkasivat kadota kaupungin lähimetsistä. Kun metsiä oli lisäksi verottanut ulkomaanvienti, alettiin Poriin tuomaan puutavaraa myös muualta Satakunnasta.


title: Porin laivaveistämö

text: Ensimmäisiä Venäjän vallan aikana valmistuineita suuria aluksia oli 1814 vesille laskettu 159-lästinen fregatti "Eolides". Vuonna 1826 porilaiset kauppiaat perustivat Reposaareen uuden laivaveistämön. Sen oli tarkoitus korvata vanha jokirannassa sijainnut varvi, jonka käyttöä hankaloitti joen jatkuva mataloituminen. 1830-luvun aikana laivanrakennus kiihtyi kuitenkin edelleen, eivätkä Porin kaksi veistämöä pystyneet vastaamaan kasvaneeseen kysyntään. Uusia perustettiin myös lähikuntiin, kuten Luvialle, Merikarviaan ja Ahlaisiin. Lisäksi joitakin aluksia rakennettiin Porin Kivinissä, Halssissa ja Kuuminaisissa. Vuonna 1840 Porin kauppalaivasto olikin jo Suomen suurin. Kehitys kääntyi laskusuuntaan vuonna 1848 Ranskassa tapahtuneen helmikuun vallankumouksen jälkeen, joka aiheutti epävarmuutta maailmantalouteen. Kaupungin laivanvarustajia koettelivat myös vuoden 1852 Porin palo sekä vuotta myöhemmin syttynyt Krimin sota.


title: Porin laivaveistämö

text: Krimin sodan aikana vuonna 1854 Porin laivaveistämöllä rakennettiin Venäjän laivastolle viisitoista amiraali Johan Eberhard von Schantzin suunnittelmiaa tykkivenettä. Brittilaivaston uhatessa kaupunkia, ne purjehdittiin suojaan kymmenen kilometrin päähän Kokemäenjoen yläjuoksulle Haistilaan. Sodan päätyttyä Pori menetti lopullisesti asemansa maan merkittävimpiin kuuluneena purjelaivakaupunkina, 1870-luvun lopulla kaupungin laivasto oli enää maan 14. suurin, kun jopa jotkut maalaiskunnat olivat kiilanneet edelle. Samalla Porin varvin toiminta alkoi hiipumaan, kun purjelaivojen rakentaminen siirtyi lähipitäjien veistämöille. Niistä merkittävin oli Luvian Laitakari, jossa oli paikat kolmen aluksen valmistamiselle. Myös Reposaaren varvi lopetti toimintansa vuonna 1863. Porissa puolestaan ryhdyttiin rakentamaan höyryaluksia, joita valmisti Rosenlewin omistama Porin Konepaja sekä myöhemmin 1900-luvulla aloittanut Reposaaren Konepaja.


title: Porin laivaveistämö

text: Laivaveistämön mukaan on nimetty Porin V kaupunginosassa kulkeva Varvinkatu.


title: Ådalen 31

text: Ådalen 31 on Bo Widerbergin käsikirjoittama ja ohjaama ruotsalainen draamaelokuva vuodelta 1969. Se pohjautuu Pohjois-Ruotsin Ådalenissa vuonna 1931 tapahtuneeseen, Ådalenin laukauksiksi kutsuttuun välikohtaukseen, jossa Ruotsin puolustusvoimien joukot avasivat tulen lakkoilevien paperityöläisten mielenosoituskulkuetta kohti. Tulituksessa kuoli viisi ja loukkaantui viisi ihmistä. Widerberg perusti käsikirjoituksensa Birger Normanin tapauksesta tekemään kirjaan.


title: Ådalen 31

text: Elokuvassa seurataan toukokuun 1931 tapahtumia nuoren Kjellin kautta. Hän soittaa trumpettia paikallisessa työväen soittokunnassa ja haaveilee jazzmuusikon urasta. Hän ihastuu tehtaanjohtajan tyttäreen Annaan, joka tulee raskaaksi.


title: Ådalen 31

text: "Ådalen 31" voitti Grand Prix’n Cannesin elokuvajuhlilla ja toi Ruotsissa Guldbagge-palkinnot ohjaaja Widerbergille ja Kjellin isää näytelleelle Roland Hedlundille. Elokuva oli ehdolla vuoden parhaaksi vieraskieliseksi elokuvaksi sekä Oscar-palkintogaalassa että Golden Globessa. Voiton vei kuitenkin molemmissa Costa-Gavrasin poliittinen trilleri "Z – hän elää!".


title: Signe Tandefelt

text: Signe Blanche Maria Tandefelt, o.s. "Ahrenberg" (11. joulukuuta 1879 Helsinki – 27. huhtikuuta 1943), oli suomalainen taidearvostelija ja taidemaalari.


title: Signe Tandefelt

text: Tandefeltin vanhemmat olivat yliarkkitehti Johan Jacob Ahrenberg ja Fredrika Widolfa Carolina von Engeström. Hänen puolisonsa oli vuodesta 1904 taidemaalari, Suomenlinnan intendentti Heikki Tandefelt; he erosivat 1918.


title: Signe Tandefelt

text: Tandefelt kävi kahdeksan luokkaa yhteiskoulua ja sen jälkeen opiskeli Taideyhdistyksen piirustuskoulussa. Hän teki opintomatkoja useisiin Euroopan maihin.


title: Signe Tandefelt

text: Helsingin kaupunki hankki perustettavaan kaupunginmuseoon muotokuvajäljennöksiä monista merkkihenkilöistä, ja Signe Tandefelt maalasi ne.


title: Signe Tandefelt

text: Rabbe Enckell on tehnyt maalauksen "Arvostelu" (1922), jossa kaksi aikansa arvostettua kriitikkoa, Tandefelt ja Sigrid Schauman, tarkastelevat maalausta Enckellin ensimmäisessä näyttelyssä Enckellin seuratessa vieressä.


title: Signe Tandefelt

text: Tandefelt toimi Hufvudstadsbladetin ja Nya Pressenin taidearvostelijana liki 30 vuotta, ja hänellä oli merkittävä asema pääkaupungin taide-elämässä.


title: Lilli Törnudd

text: Lilli Wilhelmina Törnudd (2. elokuuta 1862 Ylistaro – 18. marraskuuta 1929) oli suomalainen piirustuksen- ja käsityönopettaja.


title: Lilli Törnudd

text: Törnuddin vanhemmat olivat lääninrovasti Anders Oskar Törnudd ja Augusta Wilhelmina Rönnbäck.


title: Lilli Törnudd

text: Törnudd kävi Helsingin suomalaisen jatko-opiston ja harjoitti maalausopintoja. Hän oli Sortavalan seminaarin naisosaston piirustuksen ja käsitöiden opettaja 1889–1918, tarkastaja kouluhallituksessa 1918–1927. Hän toimi Taideteollisuuskeskuskoulun piirustuksenopettajaosaston metodiikan 1. opettajana 1918–1929 ja piirustuksenopettajana yliopistollisilla jatkokursseilla. Hän laati oppi- ja ohjekirjoja. Hän maalasi maisemamaalauksia. Hän kuuluu suomalaisen taidekasvatuksen merkkihenkilöihin.


title: Lilli Törnudd

text: Törnuddin veli oli säveltäjä Aksel Törnudd.


title: Lilli Törnudd

text: Lilli Törnuddin kuvataideopetuksen opetusohjeissa on musiikinopetukselle tyypillisiä työskentelytapoja. Törnudd käyttää musiikin terminologiaa havainnollistaessaan kuvataiteen opetusta. Törnudd rakentaa metodinsa neljästä taiteille yhteisen taidekasvatuksen didaktiikasta: rytmin, koristeen, tempon ja affektin opetusohjeista.


title: Lilli Törnudd

text: Törnuddin taidekasvatuksen opetusohjeita yhdistää käsitys taidetunteen opettamisen tärkeydestä. Taidetunteen kasvatuksen tarkoituksena on palauttaa henkisyys luonnon yhteyteen. Luonnossa on spirituaalisuutta eli henkisiä ja hengellisiä merkityksiä ja taideopettajan tehtävä on auttaa oppilasta näkemään ne. Taidekasvattaja auttaa opiskelijaa muodostamaan ympäristöä arvostavan ja suojelevan asenteen, jossa ihminen ei ole suhteessa maailmaan vaan harmonisen maailman palana. Harmoniaperiaatteen mukaan opettaessaan opettaja kasvattaa yhteisöllisyyteen kykeneviä ihmisiä. Törnuddin käsityksen mukaan ihmisistä kasvatetaan taidekasvatuksen avulla vastuullisia, eheitä, spirituaalisia ja intersubjektiivisia toimijoita. Törnuddin harmonia-ajatteluun kuuluu ajatus oppilaista joukkona hyvin erilaisia ihmisiä, jotka muodostavat kokonaisuuden. Ajatteluun kuuluu koulun ymmärtäminen kokonaisuutena, jossa taide muodostaa henkisen, toimintaa ohjaavan ytimen. Törnuddin mukaan taide ei saa olla kasvatustyössä oppiaine vaan periaate.


title: Laura Närhen diskografia

text: Tämä artikkeli on suomalaisen laulaja-lauluntekijä Laura Närhen soolouran diskografiasta.


title: Castelnuovo Berardenga

text: Castelnuovo Berardenga on kunta Italiassa Toscanan alueella olevassa Sienan maakunnassa. Se sijaitsee noin 25 kilometriä Sienasta itään.


title: Castelnuovo Berardenga

text: Montapertin kylässä käytiin vuonna 1260 Montapertin taistelu, jossa taistelivat guelfit ja ghibelliinit. Guelfit olivat firenzeläisiä ja ghibelliinit sienalaisia. Ghibelliinit voittivat sodan. Voittoa juhlitaan Montapertissä vieläkin syyskuussa järjestämällä soihtukulkue taistelun muistomerkille. Dante Alighieri kirjoitti tästä taistelusta teoksessaan Jumalainen näytelmä sen olleen niin suuri verilöyly, että se muutti viereisen Arbiajoen verestä punaiseksi.


title: Ikaríanmeri

text: Ikaríanmeri () on merialue Egeanmeren itäosassa Kreikassa. Se käsittää Ikarían ja Sámoksen saarten ympärillä olevan Kykladien ja Vähä-Aasian rannikon väliin sijoittuvan merialueen.


title: Ikaríanmeri

text: Kreikkalaisessa mytologiassa Ikaríanmeri on saanut nimensä Ikaroksesta, joka lensi isänsä Daidaloksen kanssa pakoon Kreetalta vahasta ja sulista tehdyin siivin. Lennettyään liian lähelle aurinkoa Ikaros menetti siipensä ja putosi mereen, joka nimettiin hänen mukaansa.


title: Ikaríanmeri

text: Merialueen saariin kuuluvat Ikarían ja Sámoksen lisäksi muun muassa Foúrnoisaaret, Pátmos, Agathonísi, Leipsoí ja Léros. Pohjoisimmat saaret kuuluvat Pohjoisen Egean saariin ja sen Itäisen Egean saarten aliryhmään, kun taas eteläisemmät saaret kuuluvat Dodekanesiaan.


title: Kreetanmeri

text: Kreetanmeri () on merialue Egeanmeren eteläosassa Kreikassa. Se käsittää Kreetan saaren ja Kykladien saariston eteläisimpien saarten, kuten Míloksen ja Santorínin saarten, väliin jäävän lähes saarettoman alueen. Lännessä merialueen rajana toimivat suurin piirtein Kytheran ja Antikytheran saaret ja idässä Kásos ja Kárpathos.


title: Kreetanmeri

text: Kreetanmeren saariin kuuluvat muun muassa Kreetan pohjoisrannikon edustalla sijaitsevat Ágioi Theódoroi, Día, Spinalónga ja Pseíra sekä Dionysadit eli Dragonáda, Gianysáda ja Paximáda. Meren lahtia Kreetan pohjoisrannikolla ovat (lännestä itään) Kíssamoksenlahti, Chaniánlahti, Soúdanlahti, Almyróksenlahti, Iraklioninlahti, Málianlahti ja Mirampéllonlahti.


title: Myrtóonmeri

text:
Myrtóonmeri (; myös "Myrtoanmeri") on merialue Egeanmeren länsiosassa Kreikassa. Se käsittää Kykladien saarten ja Peloponnesoksen niemimaan väliin jäävän vähäsaarisen alueen. Pohjoisessa merialue yhtyy Saroninlahteen ja etelässä Kreetanmeren länsiosaan.
Kreikkalaisessa mytologiassa meren nimi on peräisin Myrtiloksesta, jonka vihastunut Pelops heitti mereen. Toisaalta nimi yhdistetään johonkin Myrto-nimiseen neitoon.


title: Myrtóonmeri

text: Myrtóonmeren saariin kuuluvat muun muassa pienet Falkonéra ja Velopoúla. Merialueen pohjoislaidalla Peloponnesoksen niemimaan rannikon edustalla sijaitsevat Argo-Saronisiin saariin kuuluvat Spétses, Spetsopoúla, Dokós ja Hydra. Kykladeista merialueen itälaidalla ovat muun muassa Kýthnos, Sérifos, Antímilos ja Mílos.


title: Toni Kuisma

text: Toni Kuisma (s. 5. tammikuuta 1982 Raisio) on suomalainen jalkapalloilija, joka edustaa Kolmosessa pelaavaa Maskun Palloseuraa. Hän on pelipaikaltaan keskikenttäpelaaja.


title: Toni Kuisma

text: Kuisma on Tampereen Ilveksen ja Turun Palloseuran kasvatti. Hän nousi TPS:n edustusjoukkueeseen sen pelatessa Ykkösessä vuonna 2001. Joukkueen noustua Veikkausliigaan kaudeksi 2003, Kuisma teki ensiesiintymisensä pääsarjatasolla ja pelasi yhteensä kahdeksassa ottelussa. Kauden 2004 hän vietti Ykkösessä pelanneen Gamlakarleby Bollklubbin riveissä. Vuosina 2005–2013 Kuisma edusti yhdeksän kauden verran Kakkosessa pelannutta Salon Palloilijoita. Kaudeksi 2014 hän siirtyi saman sarjatason Maskun Palloseuraan.


title: Traakianmeri

text:
Traakianmeri () on merialue Egeanmeren pohjoisosassa Kreikassa. Se käsittää Egeanmeren kaikkein pohjoisimman osan, jota ympäröivät Kreikalle kuuluvat kreikkalaisen Makedonian ja Länsi-Traakian rannikot sekä Itä-Traakian eli Euroopan puoleisen Turkin rannikko.
Traakianmeren saariin kuuluvat Kreikan saarista Thásos ja Samothráki sekä Turkille kuuluvat Gökçeada (Ímbros) ja Bozcaada (Ténedos). Meren lahtiin kuuluvat Kreikan puolella Strymonikóslahti ja Kavalánlahti sekä Turkin puolella sijaitseva Saroksenlahti. Mereen laskevat joet Évros, Néstos, Líssos ja Vosvózis.


title: Justs Sirmais

text: Justs Sirmais (6. helmikuuta 1995 Ķekavā) on latvialainen laulaja. Hän voitti Latvian Euroviisukarsinnan, "Supernovan", vuonna 2016 kappaleella ”Heartbeat”, ja edusti maataan Euroviisuissa 2016.


title: Fantom Studio

text: Fantom Studio on Tampereella vuonna 1993 perustettu äänitysstudio, jonka toiminta siirtyi vuonna 2007 Ylöjärven Akun tehtaan tiloihin. Studio hyödyntää niin analogista kuin digitaalitekniikkaakin, ja sen tuotanto painottuu metallimusiikkiin. Fantom Studio -nimen ohella toimii myös Fantom Post, joka keskittää toimintansa äänisuunnitteluun.


title: Mari Kokko

text: Mari Kokko (s. 26. helmikuuta 1976 Pieksämäki) on toiminut vuoden 2017 alusta lähtien Suomen Yrittäjien kenttäjohtajana. Sitä ennen hän toimi Suomen Keskustan viestintävastaavana (2015–2016), viestintätoimisto Ellun Kanoissa asiakkuusjohtajana ja viestinnän tekijänä (2014–2015) ja toimihenkilökeskusjärjestö STTK:ssa alue- ja elinkeinopoliittisena asiantuntijana (2012–2013).


title: Mari Kokko

text: Kokko on avustanut kahta keskustalaista naispääministeriä Anneli Jäätteenmäkeä ja Mari Kiviniemeä sekä kansanedustajia Mirja Ryynästä ja Antti Kaikkosta. Lisäksi hän on työskennellyt Keskustanaisten pääsihteerinä kahteen otteeseen vuosina 2006-2009 ja 2011-2012.


title: Mari Kokko

text: Opiskelijapolitiikassa Kokko toimi muun muassa Suomen ylioppilaskuntien liiton (SYL) varapuheenjohtajana 2002, Jyväskylän ylioppilaskunnan hallituksen puheenjohtajana 2001 ja Keskustaopiskelijoiden puheenjohtajana 2003.


title: Mari Kokko

text: Kokko on koulutukseltaan yhteiskuntatieteiden maisteri ja tradenomi. Hän on opiskelut Jyväskylän yliopistossa yhteiskuntapolitiikkaa ja Jyväskylän ammattikorkeakoulussa hallintoa ja johtamista.


title: Mari Kokko

text: Kokko on pelannut jalkapalloa Savon Pallossa ja Jyväskylän pallokerhossa sekä toiminut lähes kaksikymmentä vuotta jalkapalloerotuomarina.


title: Jaakko Honko -mitali

text: Jaakko Honko -mitali jaetaan taloustieteellisessä tutkimuksessa tai sen edistämisessä erityisesti ansioituneille ja merkittävän panoksen tieteiden väliselle tutkimukselle antaneille henkilöille. Mitalit jaetaan kansleri Jaakko Hongon (1922–2006) nimeä kantavan luennon yhteydessä joka toinen vuosi. Luennon järjestävät ja mitalit jakavat yhteistyössä Yrjö Jahnssonin säätiö, Aalto-yliopiston kauppakorkeakoulu ja Helsingin kauppakorkeakoulun tukisäätiö. Ensimmäisen kerran mitalit jaettiin vuonna 1989.


Jaakko Honko -mitali


title: Sainte-Baume

text: Sainte-Baume (provensaaliksi "Massís de la Santa Bauma", "Pyhän Luolan vuoristo") on vuorijono, joka erottaa toisistaan Bouches-du-Rhônen ja Varin departementit. Sen korkein huippu on 1147 metriä korkea. Sainte-Baume on ollut keskiajalta lähtien tärkeä pyhiinvaelluskohde.


title: Sainte-Baume

text: Ranskalaisen perimätiedon mukaan Maria Magdalena, hänen veljensä Lasarus ja Maximinus, yksi seitsemästäkymmenestä opetuslapsesta sekä eräitä muita seuralaisia ylittivät Välimeren huterassa veneessä paetakseen vainoojiaan Pyhästä maasta. Veneessä ei tarinan mukaan ollut mastoa eikä peräsintä. Seurue rantautui paikkaan nimeltä Saintes-Maries-de-la-Mer lähellä Arlesia. Maria Magdalena saapui Marseilleen ja käännytti koko Provencen alueen. Magdalenan sanotaan vetäytyneen Sainte-Baumen luolaan Marseillen läheisellä vuorella, missä hän eli katumuksessa kolmenkymmenen vuoden ajan. Luola on ollut keskiajalta alkaen kristillinen pyhiinvaelluskohde.


title: Sainte-Baume

text: Esimerkiksi Turun hiippakunnan pappi Canutus Molle vieraili Sainte Baumessa matkallaan Roomaan vuonna 1495.


title: Ville Eerikkilä

text: Ville ”Viki” Eerikkilä (s. 22. huhtikuuta 1985) on suomalainen radiojuontaja. Hän on tullut tunnetuksi YleX-radiokanavalta, jossa hän teki omia radio-ohjelma vuosina 2012–2015. Tammikuussa 2016 hän siirtyi NRJ:n aamuohjelman juontajaksi. Hän palasi YleX -kanavalle Juuso Kallion kanssa vuoden 2017 alussa.


title: Ville Eerikkilä

text: Eerikkilä on opiskellut journalismia Kemi-Tornion ammattikorkeakoulussa. Osana koulutusta hän oli harjoittelussa YleX:llä, jolloin hän vieraili muun muassa YleX Iltapäivä -ohjelmassa. Hyvin menneen harjoittelujakson jälkeen tammikuussa 2012 hän pääsi juontamaan kanavalle uutta YleX Jatkot -iltaohjelmaa yhdessä Jani Nivalan kanssa. Helmikuussa 2014 hän siirtyi juontamaan YleX Jälki-istunto -iltapäiväohjelmaa yhdessä Juuso Mäkilähteen kanssa. YleX Jälki-istunto lopetettiin ja Eerikkilän viimeinen radiolähetys YleX:llä oli 18. joulukuuta 2015. Tammikuussa 2016 hän alkoi juontaa NRJ:n aamuohjelmaa yhdessä Juuso ”Köpi” Kallion kanssa.


title: Ville Eerikkilä

text: Joulukuussa 2013 Eerikkilä vieraili Yle TV2:n "Uusi päivä" -draamasarjassa. Hän on kotoisin Kemistä.


title: Pia Degermark

text: Pia Charlotte Caminneci Degermark (s. 24. elokuuta 1949 Bromma) on ruotsalainen elokuvanäyttelijä. Hän sai parhaan naispääosan palkinnon esikoisroolistaan Bo Widerbergin elokuvassa "Elvira Madigan" (1967). Muutaman muun elokuvan jälkeen ura jäi kuitenkin lyhyeksi anoreksian ja amfetamiiniriippuvuuden vuoksi.


title: Pia Degermark

text: Sukkatukkukauppias ja olympavoimistelija Rudolf Degermarkin pojantytär Pia Degermark nousi 1960-luvun puolivälissä Ruotsissa julkisuuteen kruununpinssi Kaarle Kustaan ensimmäisenä tyttöystävänä. Pian Bo Widerberg sai ajatuksen roolittaa hänet Elvira Madiganiksi tulevaan elokuvaansa.


title: Pia Degermark

text: "Elvira Madiganista" tuli suuri menestys, ja Bo Widerberg olisi halunnut Degermarkin naispääosaan myös seuraavassa elokuvassaan "Ådalen 31", mutta Degermarkin amerikkalainen agentti kielsi tämän ja ohjaaja valitsi rooliin toisen vaaleatukkaisen 17-vuotiaan aloittelijan, Marie De Geerin.


title: Pia Degermark

text: Vuonna 1971 Degermark avioitui italialaisen Pier Caminnecin (s. 1942) kanssa, ja he saivat pojan nimeltä Cesare mutta erosivat 1973. Pia Degermark asui sitten vuoteen 1979 asti Yhdysvalloissa, kunnes palasi Ruotsiin anoreksiasta kärsivänä. Vuonna 1991 hän sai vankilatuomion petoksesta, huumerikoksista ja viranomaisen väkivaltaisesta vastustamisesta. Hänen toinen lapsensa Robbin otettiin huostaan.


title: Pia Degermark

text: Vuonna 2006 Degermark julkaisi muistelmateoksensa nimeltä "Gud räknar kvinnors tårar".


title: Montoro (Espanja)

text: Montoro on kunta Córdoban maakunnassa Andalusian itsehallintoalueella Espanjassa. Montoron asukasluku on 9518 (2017).


title: Montoro (Espanja)

text: Córdobaan on matkaa maanteitse noin 45 kilometriä.


title: Athanasía Aarniosuo

text: Athanasía Maria Aarniosuo (ent. Androutsopoulos, s. 1981) on vantaalainen taidegraafikko, taidehistorioitsija, taidejournalisti ja kuraattori. Hänet tunnetaan myös taiteilijanimillä Tessa Androutsopoulos ja Tessa Aarniosuo. Aarniosuo on opiskellut Helsingin yliopistossa taidehistoriaa ja Aberdeenin Gray's School of Artissa taidegrafiikkaa.


title: Athanasía Aarniosuo

text:
Aarniosuon töissä toistuva teema on kerronnallisuus. Teokset ovat tyypillisesti värikkäitä kuvasarjoja. Aarniosuo on työskennellyt taideresidensseissä Skotlannissa, Kanadassa, Suomessa, Liettuassa ja Kreikassa. Hän on osallistunut useaan ryhmänäyttelyyn, joita ovat muun muassa MUU ry:n ”Suoraan seinään”, Kappatos-gallerian ”Rooms2010” Ateenassa ja ”9th Lessedra World Art Print Annual 2010” Bulgarian Sofiassa. Aarniosuolla on ollut yksityisnäyttelyitä Suomessa, Kreikassa, Skotlannissa, Kanadassa ja Virossa. Aarniosuo on Suomen Taidegraafikot ry:n jäsen.
Hän on työskennellyt muun muassa Helsingin Designmuseossa, Visuaalisen taiteen keskus Framessa, Galleria Forum Boxissa, HIAP - Helsinki International Artist Programmessa, tuotantoyhtiö Kristallisilmässä ja Perpetuum Mobile ry:ssä koordinaattorina ja muissa tehtävissä.


title: Athanasía Aarniosuo

text: Athanasía Aarniosuo syntyi Lappeenrannassa ja on asunut muun muassa Kreikassa, Suomessa ja Skotlannissa. Aarniosuo on naimisissa, ja hänellä on kaksi lasta.


title: Bell hooks

text: Gloria Jean Watkins (s. 25. syyskuuta 1952), tunnetaan paremmin nimellä bell hooks, on yhdysvaltalainen kirjailija, feministi ja yhteiskunnallinen vaikuttaja. Hänen kirjoittajanimensä tekee kunniaa hänen isoisoäidilleen, Bell Blair Hooksille.


title: Bell hooks

text: Hooksin kirjat keskittyvät rodun, luokan ja sukupuolen risteymään. Hän on kuvannut haluavansa kuvata erilaisia alistusta ja luokkasortoa ylläpitäviä rakenteita. Hooks on kirjoittanut yli 30 teosta ja lukuisia artikkeleita. Hän on kirjoittanut rodun, sukupuolen ja luokan vaikutuksesta opettamiseen, taiteesta, historiasta, seksuaalisuudesta, mediakulttuurista ja feminismistä. Vuonna 2014 hooks perusti bell hooks -instituutin Beraan, Kentuckyn osavaltioon.


title: Bell hooks

text: Hooksilta on suomennettu kirjat "Vapauttava kasvatus" ja "Rakkaus muuttaa kaiken".


title: Jaakko Rantanen (arkkitehti)

text: Jaakko Tapani Rantanen (s. 22. lokakuuta 1934 Turku) on suomalainen arkkitehti. Hänen tunnetuimpiin töihinsä kuuluu yhdessä Unto Rantasen kanssa suunniteltu Marina Palace -hotelli Turun Aurajokirannassa (1974).


title: Jaakko Rantanen (arkkitehti)

text: Rantanen kirjoitti ylioppilaaksi vuonna 1952 ja valmistui arkkitehdiksi 1960. Hän työskenteli Osmo Lapon arkkitehtuuritoimistossa vuodesta 1957 vuoteen 1970, kunnes perusti oman toimiston yhdessä Unto Rantasen kanssa.


title: Heidi Schauman

text: Heidi Schauman (s. 1978 Pohja) on suomalainen taloustieteilijä. Hän työskentelee Aktian pääekonomistina. Aiemmin Schauman on työskennellyt ekonomistina Nordealla ja eri tehtävissä Suomen Pankissa.


title: Heidi Schauman

text: Schauman on koulutukseltaan kauppatieteiden tohtori Hankenilta. Hän väitteli tohtoriksi vuonna 2006 aiheenaan työmarkkinoiden kohtaanto.


title: Cage Warriors

text: Cage Warriors Fighting Championship, lyhyesti CWFC on englantilainen vapaaottelujärjestö, jonka perustettiin 2001. Sen ensimmäinen tapahtuma CWFC 1: Armageddon pidettiin 27. heinäkuuta 2002.


title: Pesäpallon naisten Mestaruussarjan kausi 1980

text: Pesäpallon naisten Mestaruussarjassa kaudella 1980 pelasi 12 joukkuetta. Joukkueet jaettiin kahteen lohkoon, joiden parhaat selvisivät mitalisarjaan muiden jäädessä kamppailemaan sarjapaikastaan.


text: RPL: Marita Karhunen, Anne Salonen, Jaana Salonen, Anitta Sandberg, Satu Hakala, Aino-Maija Siren, Marja-Leena Olin, Pirkko Salonen, Pirkko Ollila, Jaana Rasimus, Anne Sumi, Tuija Ansala, pelinjohtaja Antero Salonen.


text: Halsua putosi sarjasta. Seinäjoki ja Ilomantsi karsintaan.


text: Vampula putosi sarjasta. Hyvinkää ja Kerava karsintaan.


text: Kerava ja Ilomantsi putosivat sarjasta.


title: Sinopec

text: Sinopec Limited (, pinyin: Zhōngguó Shíhuà) eli China Petroleum & Chemical Corporation (), on erittäin suuri, vuonna 2000 perustettu kiinalainen öljy-, kaasu- ja polttoaineteollisuuden konserniyritys. Yhtiömuodoltaan se on julkinen osakeyhtiö. Yrityksen osakkeet noteerataan Shanghain, Hongkongin, Lontoon ja New Yorkin pörsseissä. Yrityksen kotipaikka on Peking.


title: Sinopec

text: Vuoden 2015 tilaston mukaan Sinopec oli markkina-arvoltaan (95,5 mrd. USD) Shanghain pörssin kuudenneksi arvokkain yhtiö. Maailman suurimpien yritysten Forbes Global 2000 -listan vuoden 2015 vertailussa Sinopec katsottiin useilla mittareilla arvioituna maailman 24. suurimmaksi julkisesti noteeratuksi yhtiöksi.


title: Daniel Oberkofler

text: Daniel Oberkofler (s. 16. heinäkuuta 1988 Graz, Itävalta) on itävaltalainen jääkiekkoilija, joka pelaa Erste Bank Eishockey Ligan EHC Linzissä. Hän toimii joukkueen varakapteenina. Oberkofler on pelipaikaltaan keskushyökkääjä, mutta hän osaa pelata myös laidassa.


title: Daniel Oberkofler

text: Oberkofler on EC Graz 99ersin kasvatti. Hän debytoi Erste Bank Eishockey Ligassa vain 17-vuotiaana kaudella 2005–2006, jolloin Oberkofler pelasi siellä 30 runkosarjaottelua tehden yhden syöttöpisteen. Hän pelasi kauden aikana miesten pelejä myös neljä ottelua lainalla sarjatasoa alempana Nationalligan Kapfenberger SV:ssä. Kesken kauden 2006–2007 Oberkofler siirtyi Grazista seitsemän pelaamansa ottelun jälkeen EHC Linziin.


title: Daniel Oberkofler

text: Kaudella 2010–2011 Oberkofler teki EBEL:n yhden kauden piste-ennätyksensä tehoilla 14+23=37, joilla hän oli Linzin kolmanneksi paras pistemies. Kauden 2011–2012 päätteeksi Oberkofler voitti Itävallan-mestaruuden. Kaudella 2015–2016 hän on nousi Linzin varakapteeniksi.


title: Daniel Oberkofler

text: Oberkofler edusti Itävaltaa Sotšin olympiakisoissa 2014 sekä MM-kilpailuissa vuonna 2013. Hän pelasi myös IA-divisioonan MM-kilpailuissa vuosina 2012 ja 2014 voittaen molemmista turnauksista hopeaa. Oberkofler toimi jälkimmäisessä turnauksessa joukkueensa varakapteenina. Hän pelasi myös Sotšin olympiakisojen karsinnoissa, joissa Oberkofler oli Itävallan paras pistemies ja maalintekijä tehoilla 3+2=5. Hän teki A-maajoukkuedebyyttinsä 7. helmikuuta 2008 Puolan Sanokissa Italiaa vastaan. Yhteensä Oberkofler on pelannut 76 A-maaottelua tehopistein 6+20=26.


title: Daniel Oberkofler

text: Oberkofler pelasi myös alle 20-vuotiaiden I-divisioonan MM-kilpailuissa vuosina 2007 ja 2008 voittaen molemmista turnauksista lohkohopeaa. Jälkimmäisessä turnauksessa hän jakoi viidellä osumallaan Itävallan sisäisen maalipörssin voiton Michael Rafflin kanssa. Oberkofler pelasi myös alle 18-vuotiaiden I-divisioonan MM-kilpailuissa vuonna 2006, jolloin hän oli Itävallan paras maalintekijä neljällä osumallaan.


title: Aleksei Ovtšinin

text: Aleksei Nikolajevitš Ovtšinin (), (s. 28. syyskuuta 1971 Rybinsk, Venäjän SFNT) on venäläinen kosmonautti. Ovtšinin valittiin kosmonauttiohjelmaan vuonna 2006 ja hän suoritti ensilentonsa maaliskuussa 2016 lennolla Sojuz TMA-20M. Ovtšinin oli lennon Sojuz TMA-16M varamiehistön jäsen.


title: Itä–Länsi-ottelu 1962

text: Vuoden 1962 Pesäpallon miesten Itä–Länsi-ottelu pelattiin Hesperiassa 2. syyskuuta. Tämä oli kaikkiaan 28. Itä-Länsi-ottelu ja 21. joka pelattiin Helsingissä. Helsingissä pelattiin nyt 7. kerran peräkkäin, Katsojamääräksi ilmoitettiin 3500.


title: Itä–Länsi-ottelu 1962

text: Viides nuorten Itä–Länsi-ottelu pelattiin Juvalla ja se päättyi Lännen 7–8 voittoon.


title: Itä–Länsi-ottelu 1962

text: Naisten Itä–Länsi-ottelu pelattiin toisen kerran. Hesperiassa 1.9. pelatun kamppailun voitti Länsi juoksuin 4–19.


title: Itä–Länsi-ottelu 1962

text: Avausheiton suoritti professori Lauri Pihkala.Itä aloitti sisällä.


title: Amateur World Series 1944

text: Amateur World Series oli maajoukkueiden välinen baseball turnaus, myöhemmältä nimeltään World Cup, josta käytettiin myös nimitystä Baseballin maailmanmestaruuskilpailut. Vuonna 1944 kilpailu käytiin Venezuelassa loka-marraskuussa. Joukkueita turnaukseen osallistui kahdeksan.


title: Amateur World Series 1944

text: Uusinta alkusarjan 4. sijasta: Kuuba - Dominikaaninen tasavalta 3-2.


title: Bank of Communications

text: Bank of Communications Co Ltd (, pinyin: Jiāotōng Yínháng; usein lyhyesti 交行) on suuri, vuonna 1908 perustettu kiinalainen pankki. Pankki jakaa liiketoimintansa neljään osaan: henkilöpankki-, yrityspankki-, varainhoitopalvelut ja muut palvelut. Yhtiömuodoltaan se on julkinen osakeyhtiö. Pankin osakkeet noteerataan Shanghain ja Hongkongin pörsseissä. Pankin kotipaikka on Shanghai.


title: Bank of Communications

text: Maailman suurimpien yritysten Forbes Global 2000 -listan vuoden 2015 vertailussa Bank of Communications katsottiin useilla mittareilla arvioituna maailman 38. suurimmaksi julkisesti noteeratuksi yhtiöksi.


title: MLS-kausi 2016

text: MLS-kausi 2016 oli Yhdysvaltain ja Kanadan jalkapallosarjan Major League Soccerin 21. kausi. Kauteen hallitsevana mestarina lähti Portland Timbers ja hallitsevana MLS Supporters’ Shield-voittajana kauteen lähti New York Red Bulls.


title: MLS-kausi 2016

text: Kaudella 2016 tullaan näyttämään 96 ottelua Yhdysvaltain kansallisessa televisiossa. Englanninkieliset lähetykset tulevat ESPN-, ESPN2-, Fox- ja Fox Sports 1-kanavilta. Tämä on ensimmäinen kausi kun MLS:ää lähetää Foxilta. Espanjankielisestä lähetyksestä vastaa UniMás. Englanninkielisiä lähetyksiä on 68 ja espanjankielisiä 28.


title: MLS-kausi 2016

text: Kanadassa MLS:ää lähettävät TSN ja RDS, näyttäen pääasiassa liigan kanadalaisten joukkueiden otteluita. Iso-Britannissa MLS:ää näyttää Sky Sports, manner-Euroopassa Eurosport, Lähi-idässä ja Länsi-Afrikassa Abu Dhabi Media, Kiinassa Letv Sports, Aasian ja Tyynenmeren ympäristössä beIN Sports ja latinalaisessa Amerikassa sekä Afrikassa Fox Sports.


title: Elina Jouhki

text: Elina Jouhki (k. 6. maaliskuuta 2015) oli suomalainen triathlonisti ja pyöräilijä, joka käynnisti nimeään kantavan kampanjan keräämään varoja Syöpäsäätiölle ja Suomen Punaisen Ristin kantasolurekisterille.


title: Elina Jouhki

text: Jouhki oli koulutukseltaan hammaslääkäri. Hän antoi nimensä ja kasvonsa varojenkeräyskampanjalle sairastuttuaan vuonna 2012 rintasyöpään. Team Elina Jouhki oli valinnut vuoden 2014 tempauksensa tunnukseksi vaaleanpunaiset pyöränrenkaat.


title: Elvira Madigan (vuoden 1967 elokuva)

text: Elvira Madigan on Bo Widerbergin käsikirjoittama ja ohjaama ruotsalainen romanttinen draamaelokuva vuodelta 1967. Elokuvasta tuli kansainvälinen menestys, ja sen nimiosan esittäjä, tuolloin vasta 17-vuotias Pia Degermark sai parhaan naispääosan esittäjän palkinnon Cannesin elokuvajuhlilla. Miespääosaa näyttelee Widerbergin elokuvien vakionäyttelijä Thommy Berggren.


title: Elvira Madigan (vuoden 1967 elokuva)

text: Elokuvassa käytetään paljon Mozartin ja Vivaldin musiikkia. Mozartin pianokonserttoa nro 21 kutsutaan joskus ”Elvira Madigan -konsertoksi”, koska sen hidas osa tuli niin tunnetuksi elokuvassa Géza Andan soittamana.


title: Elvira Madigan (vuoden 1967 elokuva)

text: Tarinan pohjalta tehtiin samanniminen elokuva jo 1943, suomalaiselta nimeltään "Lemmen tuhoisa liekki".


title: Elvira Madigan (vuoden 1967 elokuva)

text: Elokuva perustuu tositapahtumiin, 1800-luvun romanssiin kiertävän sirkuksen nuorallatanssijana toimineen, taiteilijanimeä Elvira Madigan käyttäneen nuoren teinitytön Hedvig Jensenin (Degermark) ja perheellisen, aatelisen upseerimiehen Sixten Sparren (Berggren) välillä.


title: Elvira Madigan (vuoden 1967 elokuva)

text: Degermarkin saaman naispääosapalkinnon ohella "Elvira Madigan" oli Cannesissa ehdolla Kultaisen palmun saajaksi. Elokuva sai National Board of Review of Motion Picturesin parhaan ulkomaisen elokuvan palkinnon ja oli ehdolla vastaavassa Golden Globe -sarjassa. Jörgen Persson sai Bafta-palkinnon kuvauksestaan.


title: Ruotsin kulttuuri

text: Ruotsin kulttuuri sisältää kaiken kulttuurielämän Ruotsissa, mutta ruotsalainen kulttuuri luokitellaan yleensä länsimaiseksi tai tarkemmin pohjoismaiseksi kulttuuriksi.


title: Ruotsin kulttuuri

text: Ruotsin kulttuuri on saanut vaikutteita viikinkiajasta myöhäiskeskijalle ennen kaikkea muualta Pohjolasta. Keskiajalla myös katolinen kirkko sekä Saksan kulttuuri näkyivät myös Ruotsissa. 1700-luvulla suurimmat vaikutteet tulivat Ranskasta, 1800-luvulla jälleen Saksasta. Toisen maailmansodan jälkeen englanninkielisten maiden kulttuuri on ollut hallitsevassa asemassa. Amerikkalaistumisesta huolimatta eurooppalainen kulttuuri koetaan kuitenkin yhä läheiseksi. Ruotsalaiset osallistuvat EU-maiden asukkaista kaikista aktiivisimmin erilaisiin kulttuuritapahtumiin.


title: Ruotsin kulttuuri

text: Ruotsinkielisen kirjallisuuden historia alkoi riimukivistä sekä muinaispohjoismaisista kielistä ja niiden myöhemmistä muodoista. "Rökstenen"-riimukiven pitkiä kaiverruksia pidetään todellisena kirjallisena teoksena, jonka tarkoituksena on ollut säilyttää pala muinaispohjoismaista mytologiaa. Vanhimmat ruotsiksi kirjoitetut tekstit olivat keskiaikaiset maakuntalait, jotka kirjoitettiin 1200-luvulla ja 1300-luvun alussa. Keskiajalla lähes kaikki kirjallisuus liittyi uskontoon ja oli kirjoitettu latinaksi. Ruotsin vanhin lähdeteos on "Eerikinkronikka". Tyypillinen ruotsinkielinen renessanssikirjallisuus vallitsi 1600-luvulla. Ensimmäinen ruotsinkielinen romaani, Urban Hjärnen "Stratonice", julkaistiin 1665–1668. Georg Stiernhielmin runokokoelma oli ensimmäinen merkittävä ruotsinkielinen runokokoelma. Samaan aikaan näiden kanssa toimi Lars Wivallius, ja Lasse Lucidor tuli hieman myöhemmin. Asiaproosan tärkein edustaja oli Olof Rudbeck vanhempi, joka harvinaislaatuisella "Atlanticallaan" teki tunnetuksi suurruotsalaisen goottilaisen historiankirjoituksen. Kustaa III edisti kulttuuria monella tapaa, muun muassa perustamalla Ruotsin Akatemian.


title: Ruotsin kulttuuri

text:
Ruotsalainen romantiikka (myöhemmin harhaanjohtavasti kutsuttu "uusromantiikaksi") lähti liikkeelle "Auroraförbundet"-kirjallisuusseurasta. Liikkeellepanijoihin kuului P. D. A. Atterbom, johon vaikutti vahvasti Friedrich von Schellingin filosofia. Omana aikanaan vähemmän tunnettuja mutta myöhemmin arvostettuja henkilöitä ovat Stagnelius ja Clas Livijn. Götiska förbundet (Gööttiläinen liitto) edusti kansallisromanttisempaa suuntausta, jonka tunnetuimmat edustajat nykyaikana ovat Esaias Tegnér ja Erik Gustaf Geijer. Ruotsin romantiikan keskeisen kirjallisen tuotannon on tehnyt Carl Jonas Love Almqvist. Muun muassa Almqvistin romaani "Det går an" (suom. Käy laatuun) ja muut proosatekstit ovat olleet uraauurtavia kirjalliselle realismille. Suomessa taas vaikutti Johan Ludvig Runeberg.
August Strindberg hallitsi ruotsinkielistä kirjallista kenttää 1880-luvulta eteenpäin aina kuolemaansa saakka. Hän oli yksi ensimmäisistä, jotka toivat kirjallisen naturalismin Ruotsiin. Häntä pidetään yhtenä Ruotsin tärkeimmistä kirjailijoista muun muassa töillään "Punainen huone" ja "Neiti Julie". Stringberg kirjoitti sekä proosaa että runoutta, mutta on kansainvälisesti parhaiten tunnettu näytelmistään.


title: Ruotsin kulttuuri

text: Aikakauden muita merkittäviä kirjailijoita olivat Albert Ulrik Bååth, Fredrika Bremer, Emilie Flygare-Carlén ja Ola Hansson. Selma Lagerlöfistä tuli suuri kansanvalistaja, joka teoksellaan "Peukaloisen retket villihanhien seurassa" opetti lapsille Ruotsin maantiedettä. Verner von Heidenstam erosi naturalismista ja realismista ja kirjoitti sen sijaan romantiikasta, individualismista ja sensualismista. Uusi kirjallinen aikakausi saapui Ruotsiin Gustaf Frödingen esikoisteoksen "Guitarr och dragharmonika" (1891) myötä. Muita aikakauden uusromantikkoja ja symbolisteja ovat Hjalmar Söderberg, Bo Bergman, Axel Wallengren, Sven Lidman ja Sigurd Agrell.


title: Ruotsin kulttuuri

text: Ruotsalainen runous sai vahvoja vaikutteita modernismista: sen muoto hylkäsi kaikki runomitat ja muuttui kokeilevaksi. Modernismiin lasketaan kuuluvaksi Pär Lagerkvist, Edith Södergran, Karin Boye, Stig Dagerman ja Artur Lundkvist. Ruotsalaisessa 1900-luvun kirjallisuudessa on paljon kirjallisuutta, joka kuvaa alempia yhteiskuntaluokkia, erityisesti maaseudun väestöä. Maataloustyöstä kirjoittava kirjailijaryhmä "Statarskolan" oli poliittiisesti räjähdysaltis. Monet ruotsalaisista työläiskirjailijoista olivat itseoppineita, esimerkiksi Ivar Lo-Johansson. Vilhelm Moberg on ehkä tunnetuin tästä kirjailijaryhmästä, jonka eturintamaan kuuluvat Eyvind Johnson, Harry Martinson, Moa Martinson, Per Anders Fogelström, Jan Fridegård ja Jarl Sjöblom.


title: Ruotsin kulttuuri

text: Yhteiskunnan poliittinen aktivismi lisääntyi 1960-luvulla, ja dokumenttiromaani sai tärkeän roolin. Jan Myrdal toi esiin käsitteen ”raporttikirja”, ja P. C. Jersild kuvasi tutkimusta, sairaanhoitoa ja byrokratiaa. Astrid Lindgren saavutti suurta kansainvälistä menestystä romanttisilla ja lapsirakkailla kertomuksillaan Peppi Pitkätossusta ja Ronja Ryövärintyttärestä. Lindgren on yksi maailman luetuimmista kirjailijoista ja on lukijakunnallaan ylivoimaisesti suurin ruotsalaisen kirjallisuuden symboli. Myös nykyajan dekkarikirjailijat Sjöwallista ja Wahlööstä Jan Guillouhin ja Henning Mankelliin ovat saaneet suurta menestystä ulkomailla.


title: Ruotsin kulttuuri

text:
Ruotsalainen kansanmusiikki oli suosittua pääasiassa maalaisväestön keskuudessa 1600-luvulta 1800-luvun lopulle saakka. Monet yhdistävät ruotsalaiseen kansanmusiikkiin pelimannimusiikin: tanssimusiikin, jota säestettiin usein viululla. Pelimannimusiikkiin kuuluvat erilaiset marssit sekä tanssirytmiin soitettavat polska, valssi, schottis, hambo ja polkka. Ruotsalainen klassinen musiikki, joka kehittyi aina 1600-luvulta eteenpäin, on tyyliltään länsimaista klassista musiikkia. Ruotsin tunnetuin barokkisäveltäjä on Johan Helmich Roman, jota kutsutaan ruotsalaisen musiikin isäksi. Franz Berwaldsin soittotaidot toivat hänelle hieman kunniaa hänen elinaikanaan. Ruotsalaisiin romantiikan ajan muusikoihin kuuluvat Hugo Alfvén, Wilhelm Peterson-Berger ja Wilhelm Stenhammar. Modernismia Ruotsissa edustaa muun muassa Hilding Rosenberg ja uusklassismia Lars-Erik Larsson.
Carl Michael Bellmania pidetään Ruotsin kansallisrunoilijana ja hän on vaikuttanut suuresti myöhempiin runoilijoihin. Bellman on innoittanut muun muassa Evert Taubea ja Cornelis Vreeswijkia. Ruotsi on synnyttänyt myös useita tunnettuja oopperalaulajia. ”Ruotsalainen satakieli” Jenny Lind konsertoi ympäri maailmaa 1850-luvulla. Sata vuotta myöhemmin Jussi Björling nousi maailmalla tunnetuksi nimeksi. Birgit Nilssonia voidaan kutsua maailmanluokan sopraanoksi. Eric Ericson lasketaan kansainvälisesti yhdeksi maailman parhaista kapellimestareista ja on vahva syy ruotsalaisen ”kuoromaailman” muodostumiseen.


title: Ruotsin kulttuuri

text: Nykyaikainen ruotsalainen populaarimusiikki on menestynyt kansainvälisesti. Muusikot Arne Domnérus ja Lars Gullin olivat mukana nostamassa ruotsalaisen jazzin maailmankartalle. Vuonna 1974 Björn Skifs nousi Yhdysvaltojen single-listan kärkeen. Abba teki samoin vuonna 1976. 1980-luvun loppupuolella kansainväliseen suosioon nousi muun muassa Roxette, ja ruotsalaisesta musiikista onkin tullut suosittua ympäri maailmaa. Lauluntekijät Denniz Pop ja Max Martin ovat tehneet musiikkia monille tunnetuille artisteille. Ruotsalainen musiikki myy hyvin myös Ruotsin ulkopuolella. Tutkimus vuodelta 1999 paljasti, että vain isobritannialainen ja yhdysvaltalainen musiikki menestyvät ruotsalaista musiikkia paremmin kansainvälisesti. Tutkimuksen teon jälkeen ruotsalaisen musiikin vienti on vaihdellut suuresti.


title: Ruotsin kulttuuri

text: Erityisen ruotsalaisiin musiikki-ilmiöihin kuuluvat muun muassa huuliharpun käyttö sekä musiikkigenre dansband. Huuliharppua on ehdotettu jopa Ruotsin kansallissoittimeksi. Ruotsin musiikkikulttuurille omaperäistä on myös sen kansanläheisyys. Kunnallisten musiikkikoulujen ansiosta moni on oppinut soittamaan ja laulamaan, ja kuorolaulanta on Ruotsissa erittäin suosittua.


title: Ruotsin kulttuuri

text: Ruotsi on toiseksi menestynein maa Eurovision laulukilpailussa kuudella voitollaan..


title: Ruotsin kulttuuri

text: Yleisesti ottaen ruotsalainen taide on historiansa aikana saanut eniten vaikutteita mannermaisesta Länsi-Euroopasta. Aikaisimmat kuvataideteokset, kalliomaalaukset, näkyvät symbolien, kuvioiden ja jäljennösten muodossa kallioseinämissä ja niitä tehtiin jo kenties 7000 vuotta ennen ajanlaskun alkua. Yksi ensimmäisistä tunnetuista kalliomaalausten tekijöistä oli riimukirjoittaja Balle Punainen, joka vaikutti 1000-luvun loppupuolella.


title: Ruotsin kulttuuri

text:
Kristinuskon saapumista seurasi uusi ikonografia, joka mestari Albertus Pictorin johdolla elävöitti kuvakertomuksia Keski-Ruotsin kirkoissa 1400-luvun loppua kohden. Useita taiteilijoita palkattiin Luoteis-Euroopasta. Kustaa Vaasan ajoilta tunnettu ruotsalainen taidemaalari Urban Larsson maalasi "Sivuaurinko"-taulun vuonna 1535. Kaksi suurvalta-ajan suurta nimeä olivat lisäksi David Klöker Ehrenstrahl, muoto- ja vertauskuvien maalaaja, sekä Erik Dahlbergh. Tyylillisesti aikakausi sijoittui renessanssiin ja barokkiin. Vapauden aika merkitsi suurta kulttuurillista nousukautta. Sen tyylinä oli rokokoo, jota myöhemmin seurasi Ruotsissa kustavilaiseksi kutsuttu tyyli. Kustavilaisuuden merkittäviä edustajia olivat Johan Pasch, Per Krafft vanhempi, Alexander Roslin, Peter Adolf Hall ja ehkä ennen kaikkea kuvanveistäjä Johan Tobias Sergel.
Kustaa III:n kuoleman jälkeen alkoi pysähtyneisyyden aikakausi. Talonpoikaismaalaustaide kuitenkin kukoisti. Tämän jälkeen romantiikka leimasi taidetta useiden vuosikymmenten ajan August Malmströmin kaltaisten nimien johdolla. Maisemamaalaus nousi yleiseksi suuntaukseksi 1800-luvun puolivälistä lähtien, kärkinimenään Marcus Larsson. Muun muassa Carl Gustav Hellqvistin ja Gustaf Cederströmin ansiosta historiamaalaaminenkin kasvatti suosiotaan laajalti kyseisenä ajanjaksona. Taitavan omaperäistä kuvahahmotusta kehittivät eri taidesuuntauksissa Carl Fredrik Hill ja Ernst Josephson.


title: Ruotsin kulttuuri

text: Ruotsalainen taide alettiin huomata kansainvälisesti 1800-luvun loppua kohti. Suuri lahjakkuus oli Anders Zorn, jolle myönnettiin ensimmäinen palkinto Pariisin maailmannäyttelyssä 1889. Myös Carl Larssonin tunnelmalliset idyllit saavuttivat valtavan suosion. Muita suuria nimiä olivat Bruno Liljefors, Richard Bergh ja August Strindberg. Kehitys oli nopeaa vuosisadan vaihtuessa. Huomiota alkoivat saada myös naistaiteilijat, kuten Hanna Pauli. Vaikuttavat kuvanveistäjät, kuten Carl Eldh ja Carl Milles, aloittivat työskentelynsä. Samaa sukupolvea edusti myös itseoppinut puunveistäjä ja realistinen kansankuvaaja Axel Petersson Döderhultarn.


title: Ruotsin kulttuuri

text: Modernismi alkoi vaikuttaa ruotsalaiseen taiteeseen niin kutsuttujen ”vuoden 1909 miehien” myötä. Heillä oli Matisse-vaikutteinen ryhmä, johon kuuluivat esimerkiksi Isaac Grünewald ja Sigrid Hjertén. Muita abstrakteja muotoja edustivat Nils von Dardel ja Gösta Adrian Nilsson. 1920-luvun puolivälistä pari vuosikymmentä eteenpäin olivat ruotsalaiselle taiteelle ominaista surrealismi ja ekspressionismi. Ekspressionismin edustajia olivat Göteborgin koloristit, esimerkiksi Sven X. Erixson ja kuvanveistäjä Bror Hjorth. Formalistisempi, abstrakti minimalismi kehittyi myöhemmin Olle Bærtlingin johdolla.


title: Ruotsin kulttuuri

text: Toisen maailmansodan jälkeen ruotsalainen taide koki jonkinlaisen nousukauden. 1930-luvun työläisten kuvaajat, kuten maalari Albin Amelin sekä graafikko, piirtäjä ja monumentaalimaalari Torsten Billman, jatkoivat töitään työväkeä kuvastaen. Graafisten kirjakuvitusten ja suurten freskojen ansiosta Torsten Billman tavoitti lisäksi aivan uuden yleisön. 1940 perustettiin Taide ja kansa -yhdistys, jonka tavoitteena oli kehittää yhteyttä taiteen ja kansan välillä.


title: Ruotsin kulttuuri

text: Vuosi 1947 toi mukanaan konkretismin muun muassa Lennart Rodhen ja Olle Bonniérin kautta. 1950-luvulla kuvaan astui puolestaan ekspressionisteja kuten Torsten Renqvist ja epämuodollisempia maalareita kuten Rune Jansson. 1960-luvulla uusi joukko taiteilijoita vakiinnutti asemansa. Jotkut heistä ottivat vaikutteita 30-luvun dadaismista. Lisäksi ilmestyi uusia ilmaisukeinoja kuten elokuva, performanssi, äänitaide. Tuona aikana merkittäviä ruotsalaisia taiteilijoita olivat Öyvind Fahlström ja Carl Fredrik Reuterswärd.


title: Ruotsin kulttuuri

text: 1970-luvun loppupuolella modernismin muodollisemmasta luonteesta poikennut taide toimi pohjana 1980-luvun alussa syntyneelle postmodernistiselle liikkeelle. Kyseisinä vuosikymmeninä jopa maalaustaide vahvistui uudelleen. Tärkeiksi nimiksi nousivat Cecilia Edefalk, Ola Billgren ja Max Book. 1990-luvusta lähtien on pelkistetty maalaustaide alkanut astua syrjään muiden taidemuotojen kuten installaatioiden, videoiden, valokuvaamisen ja performanssien tieltä. 1990-luvulle tyypillisiä nimiä olivat esimerkiksi Dan Wolgers, Annika von Hausswollf ja Ernst Billgren. Myös taiteilija Lars Vilks on saanut paljon huomiota yhteiskunnallisilla töillään. Muita 2000-luvulla asemansa kansainvälisesti vakiinnuttaneita ovat muun muassa Ann-Sofi Sidén, Annika Larsson, Carl Michael von Hausswolff ja Miriam Bäckström.


title: Ruotsin kulttuuri

text: Ruotsalainen elokuva menestyi jo varhain. Näyttelijät Greta Garbo ja Ingrid Bergman ja ohjaaja Ingmar Bergman menestyivät 1900-luvulla. Lasse Hallström, Roy Andersson ja Lukas Moodysson kuuluvat jo seuraavaan sukupolveen.


title: Ruotsin kulttuuri

text: Ruotsalaisen arkkitehtuurin kulta-aikaa oli 1920-luku. Funktionalismi tuli Skandinaviaan Tukholman maailmannäyttelyssä 1930, jossa Gunnar Asplund oli pääsuunnittelijana. Seuraavina vuosikymmeninä Ruotsin arkkitehtien tärkein tehtävä oli asuntojen suunnittelu, sillä hyvinvointivaltion tavoitteena oli tuottaa kohtuuhintaisia toimivia asuntoja kaikille. Puhtainta funktionalismia pehmennettiin kansallisilla vaikutteilla.


title: Ruotsin kulttuuri

text: Unescon maailmanperintöluettelossa on Ruotsista 13 kulttuurikohdetta, yksi luontokohde eli Höga Kusten ja yksi ”sekakohde”, Laponia. Kulttuurikohteet ovat Tanumin kalliopiirrokset, Etelä-Öölannin maatalousmaisema, Birka ja Hovgården viikinkiajalta, Suuren kuparivuoren kaivosalue Falunissa 1200-luvulta, Visbyn hansakaupunki, Gammelstadin kirkonkylän puutalot ja 1400-luvun kirkko Luulajassa, 1600-luvun markkinajohtaja Engelsbergin terästehdas, Karlskronan satamakaupunki 1600-luvulta, Drottningholmin kuninkaallinen tila 1700-luvulta, Skogskyrkogården 1900-luvun alusta sekä Grimetonin radioasema 1920-luvulta.


title: Sheryl Sandberg

text: Sheryl Kara Sandberg (/ˈsændbərɡ/; syntynyt 28. elokuuta 1969) on yhdysvaltalainen teknologia-alan johtaja, aktiivi ja kirjailija. Hän on Facebookin operatiivinen johtaja. Kesäkuussa 2012 hänet valittiin Facebookin hallitukseen ja hänestä tuli sen ensimmäinen naisjäsen. Ennen Facebookia Sandberg oli Googlella johtajana "Global Online Sales and Operations" -yksikössä  ja oli mukana lanseeraamassa Googlen filantrooppista Google.org -palvelua. Ennen Googlea Sandberg oli Yhdysvaltain valtiovarainministeri Lawrence Summersin kansliapäällikkö.


title: Sheryl Sandberg

text: Vuonna 2012 hän pääsi "Time"-lehden vuosittain tekemälle maailman sata vaikutusvaltaisinta ihmistä  -listalle. Kesäkuussa 2015 Sandbergin "arvon" raportoitiin olevan yli 1 miljardia dollaria, mikä perustuu hänen omistamiinsa osakkeisiin Facebookissa ja muissa yrityksissä.


title: Sheryl Sandberg

text: Sandberg syntyi vuonna 1969 Washingtonissa juutalaiseen perheeseen,  hänen vanhempansa olivat Adele (o.s. Einhorn) ja Joel Sandberg, ja hän oli vanhin heidän kolmesta lapsestaan.  Hänen isänsä oli silmälääkäri ja hänen äitinsä opetti lukiossa ranskaa ja englantia. Adele perusti voittoa tavoittelemattoman Ear Peace-Save Your Hearing -yhteisön, joka opettaa teineille, kuinka he voivat välttyä kuulovaurioilta. Adele lopetti aloittamansa tohtorinkoulutusohjelmansa alkaessaan odottaa Sheryliä ja keskittyi lastensa kasvatukseen.  Kun Sheryl oli kaksivuotias, hänen perheensä muutti North Miami Beachille Floridaan. Koulussa hän oli aina luokan parhaita ja toimi myös luokkiensa johtotehtävissä. 1980-luvulla hän opetti aerobiciä.


title: Sheryl Sandberg

text: Vuonna 1987 Sandberg aloitti Harvard Collegessa, josta hän valmistui vuonna 1991 ja sai stipendin parhaana valmistuneena taloustieteiden opiskelijana. Harvardissa hän oli perustajäsen Women in Economics and Government -yhdistyksessä. Siellä hän tapasi myös silloin professorina toimineen Larry Summersin, josta tuli hänen mentorinsa ja gradun ohjaajansa. Summers palkkasi Sandersin tutkimusassistentikseen Maailmanpankkiin, jossa Sandberg työskenteli noin vuoden erilaisten Intiaan liittyvien terveysprojektien parissa.


title: Sheryl Sandberg

text: Vuonna 1993 Sandberg aloitti Harvard Business Schoolissa, josta hän valmistui M.B.A.-tutkinnosta parhain arvosanoin.


title: Sheryl Sandberg

text: Valmistumisensa jälkeen Sandberg työskenteli johdon konsulttina McKinsey & Company -yrityksessä (1995-1996). Vuodesta 1996 vuoteen 2001 hän työskenteli jälleen Larry Summersin kanssa. Tämä toimi silloin Yhdysvaltain valtiovarainministeriössä presidentti Bill Clintonin alaisuudessa. Sandberg avusti ministeriön työtä antamalla anteeksi kehittyvien maiden lainoja Aasian talouskriisin aikana.


title: Sheryl Sandberg

text: Kun republikaanit voittivat demokraatit marraskuussa 2000, Sandberg erosi ja muutti Piilaaksoon vuonna 2001. Hän toimi Googlella johtajana "Global Online Sales and Operations"-yksikössä marraskuusta 2001 maaliskuuhun 2008. Hänen vastuullaan oli Goolen mainos- ja julkaisutyökalujen myynti, mutta myös Googlen kuluttajatuotteet sekä Google Book Search.


title: Sheryl Sandberg

text: Loppuvuonna 2007 Mark Zuckerberg, Facebookin perustaja ja johtaja, tapasi Sandbergin pikkujouluissa. Sandbergin huhuttiin silloin harkitsevan johtotehtävää The Washington Post Companyssa. Zuckerberg ei virallisesti etsinyt COO:ta, mutta ajatteli, että Sandberg sopisi rooliin täydellisesti. Tammikuussa he viettivät enemmän aikaa yhdessä Sveitsissä World Economic Forumissa Davosissa, ja maaliskuussa 2008 Facebook ilmoitti, että Sheryl Sandberg jättää Googlen aloittaakseen Facebookilla COO:na.


title: Sheryl Sandberg

text: Liityttyään Facebookiin Sandberg alkoi miettiä miten saada Facebook tuottavaksi. Ennen häntä yritys oli lähinnä kiinnostunut rakentamaan "tosi coolia sivustoa ajatellen, että tuotot tulevat myöhemmin." Samana keväänä Facebookin johto päätti, että tuotot saadaan mainonnasta ja vuonna 2010 Facebook lakkasi viimein tekemästä tappiota. Facebookin mukaan Sandberg vastaa Facebookin myynnistä, markkinoinnista, liiketoiminnan kehittämisestä, henkilöstöhallinnosta, julkisen vallan käytöstä ja viestinnästä.


title: Sheryl Sandberg

text: Sandbergin johtajapalkkio vuonna 2011 oli 300 000 dollaria, minkä lisäksi hän sai Facebookin osakkeita, joiden arvo oli yli 30 miljoonaa dollaria.


title: Sheryl Sandberg

text: Vuonna 2012 hänestä tuli Facebookin hallituksen 8. jäsen ja sen ensimmäinen naisjäsen.


title: Sheryl Sandberg

text: Lokakuussa 2012 Business Insider raportoi, että Sandbergin osakkeiden arvo oli noin 790 miljoonaa dollaria. Elokuussa 2013 media kertoi, että Sandbergo oli myynyt 5 % osakkeistaan 91 miljoonan dollarin hintaan. Huhtikuussa 2014 kerrottiin, että Sanberg oli myynyt yli puolet Facebookin osakkeistaan. Hänellä oli noin 17,2 miljoonaa osaketta, eli 0,5 % koko yrityksestä, arvoltaan noin 1 miljardia dollaria.


title: Sheryl Sandberg

text: Vuonna 2009 Sandberg nimitettiin The Walt Disney Companyn hallitukseen. Hän toimii myös Women for Women International -, Center for Global Development - ja V-Day -organisaatioiden hallituksissa. Hän on aiemmin ollut Starbucks-  Brookings Institution- ja Ad Council -organisaatioiden hallituksissa.


title: Sheryl Sandberg

text: Vuonna 2008 Sandberg kirjoitti artikkelin "The Huffington Post" -lehteen puolustaakseen mentoriaan Larry Summersia, joka oli antanut kyseenalaisia kommentteja naisista. Joulukuussa 2010 hän piti TED-puheen otsikolla "Miksi meillä on liian vähän naisjohtajia."


title: Sheryl Sandberg

text: Maaliskuussa 2013 Sandberg julkaisi ensimmäisen kirjansa "Lean In: Women, Work, and the Will to Lead", jonka hän kirjoitti Nell Scovellin kanssa (julkaisija Knopf). Kirja käsitteli liike-elämän johtamista ja kehittämistä, syitä miksi naisia puuttuu johtotehtävistä sekä feminismiä. Syksyyn 2013 mennessä kirjaa oli myyty yli miljoona kappaletta.


title: Sheryl Sandberg

text: "Lean In "on opaskirja naisille, jotka haluavat saavuttaa uratavoitteensa ja miehille, jotka haluavat olla rakentamassa oikeudenmukaisempaa yhteiskuntaa. Kirjassa käydään läpi syitä, jotka estävät naisia saamasta työpaikan johtotehtäviä: syrjintä, seksismi ja seksuaalinen ahdistelu sekä sosiaalisia esteitä, joista osan naiset luovat itse. Niiden mukaan naisten pitää tehdä tuplapäivä, ensin töissä, sitten kotona vähän arvostettujen kotitöiden parissa. Sandbergin mukaan naisjohtajien määrän kasvattaminen edellyttää sitä, että naiset rikkovat yhteiskunnan ja heidän itsensä asettamat esteet. Sandberg haluaa lisää naisia johtopaikoille, jotta lopulta kaikki saisivat oikeudenmukaisempia mahdollisuuksia edetä urallaan.


title: Sheryl Sandberg

text: Maaliskuussa 2014, Sandberg ja Lean In sponsoroivat Ban Bossy -kampanjassa. Televisiossa ja sosiaalisessa mediassa käydyssä kampanjassa haluttiin kieltää sanan "bossy" (komenteleva, määräilevä, dominoiva) käyttö, koska sillä on vähätellään nuoria tyttöjä. Kampanjassa olivat mukana myös Beyonce, Jennifer Garner ja Condoleezza Rice.


title: Sheryl Sandberg

text: Sandbergiä on syytetty "liian elitistiseksi" ja "sävelkuuroksi", joka ei ymmärrä, millaisia vaikeuksia tavalliset naiset työpaikoillaan kohtaavat.  Sandberg vastasi kumpaankin syytökseen kirjassaan.


title: Sheryl Sandberg

text: Sandberg meni ensimmäisen kerran naimisiin 24-vuotiaana ja erosi vuotta myöhemmin. Vuonna 2004 hän avioitui Dave Goldbergin kanssa, joka oli silloin johtajana Yahoo!:ssa ja myöhemmin toimitusjohtajana SurveyMonkeyssa. Pariskunnalla on poika ja tytär. 1.5. 2015 Goldberg kuoli äkillisesti perhelomalla Meksikossa. Hän sai päävamman kaaduttuaan juoksumatolla. Sandberg asuu Menlo Parkissa, Kaliforniassa.


title: Karjalan tutkimuslaitos

text: Karjalan tutkimuslaitos on Itä-Suomen yliopiston yhteiskunta- ja kauppatieteiden tiedekunnan yksikkö. Se perustettiin vuonna 1971 silloisen Joensuun korkeakoulun yksiköksi. perustettu yksikkö. Tutkimuslaitoksessa tehdään yhteiskuntatieteellistä ja humanistista tutkimusta. Tutkimuksen painopistealueina ovat aluekehitys ja maaseutu, etnisyys ja kulttuuri sekä Venäjä ja rajat.


title: Karjalan tutkimuslaitos

text: Tutkimuslaitoksessa työskentelee viisi professoria, noin 40-50 tutkijaa sekä tohtorikoulutettavia.. Yksikön johtajana toimii tutkimusjohtaja Petri Kahila ja varajohtajana professori Heikki Eskelinen.


title: Karjalan tutkimuslaitos

text: Tutkimuslaitos toimi pitkään Pielisjoen linnassa Niskasaaressa, Ilosaarta vastapäätä. Nyt laitos sijaitsee yliopistokampuksen Aurora-rakennuksessa.


title: Arktisia kertomuksia

text: Arktisia kertomuksia isbn 978-952-93-6087-1 on suomalaisten arktisten alueiden retkeilijöiden ja tutkijoiden kirjoittama kirja. Kirjan on julkaisut Suomen Arktinen Klubi ry marraskuussa 2015.


title: Arktisia kertomuksia

text: "Suomen arktinen klubi on jo yli kolmenkymmenen vuoden ajan kerännyt yhteen suomalaisia arktisten alueiden kulkijoita ja tutkijoita. Ensimmäinen Grönlannin jäätikölle suuntautunut matka tehtiin jo viisikymmentä vuotta sitten ja se on myös tämän kirjan ensimmäinen tarina. Viisikymmentä vuotta myöhemmin kaksi suomalaista arktista retkeilijää olivat jälleen kulkemassa Grönlannin jäätiköllä samaisella reitillä ja tämän matkan kuvaus on tämän kirjan viimeinen tarina. Näiden matkojen väliin mahtuu mittava määrä tutkimusta ja kuljettuja kilometrejä kylmillä ja jäisillä seuduilla."


title: Arktisia kertomuksia

text: Julkaisija: Suomen Arktinen Klubi ry


title: Arktisia kertomuksia

text: Toimittaja: Petri Mäkelä


title: Arktisia kertomuksia

text: Taitto ja layout :Poppis Suomela


title: Arktisia kertomuksia

text: Kovakantinen, 264 sivua, yli 120 nelivärikuvaa.


title: Jalkapallon Suomen Cup 1975

text:
Jalkapallon Suomen Cup 1975 oli cupin 21. järjestämisvuosi. Kilpailuun osallistui 273 joukkuetta, joukkueet jakautuivat sarjoittain seuraavasti: Mestaruussarja 12, I divisioona 12, II divisioona 34, III divisioona 78, IV divisioona 105 ja muut 32. Ensimmäisen ja toisen sarjatason joukkueet pääsivät suoraan varsinaiselle kierrokselle.
Loppuotteluun selvisivät Lahden Reipas ja Helsingin Jalkapalloklubi, ja se pelattiin Helsingin Olympiastadionilla 25.4.1976. Ottelua seurasi 6086 maksanutta katsojaa ja sen voitti Reipas jatkoajan jälkeen 6-2.


title: Raimo Näkki

text: Raimo Tapani Näkki (s. 1946) on suomalainen matemaatikko ja emeritusprofessori. Hän toimi Jyväskylän yliopistossa matematiikan professorina vuoteen 2014.


title: Raimo Näkki

text: Raimo Näkki väitteli matematiikasta tohtoriksi Helsingin yliopistossa 1970. Valmistuessaan hän oli Harri Högmanderin mukaan yksi Suomen nuorimpia tohtoreita. Näkin väitöskirja käsittelee kvasikonformikuvausten raja-arvoja n-avaruudessa. Väitöskirjan ohjaajana toimi professori Jussi Väisälä.


title: Raimo Näkki

text: Valmistumisen jälkeen Näkki aloitti akateemisen uransa. Vuodesta 1972 hän oli Helsingin yliopiston matematiikan dosentti. Hänet nimitettiin matematiikan apulaisprofessoriksi Jyväskylän yliopistoon 1974. Myöhemmin hänet nimitettiin vakinaiseksi professoriksi. Yliopistovirkansa ohella hän toimi pitkään ylioppilastutkintolautakunnan sensorina.


title: Raimo Näkki

text: Opettajana Näkki oli tunnettu selkeistä oppimateriaaleistaan. Hän oli viimeinen laitoksensa opettaja, joka kirjoitti demotehtäväpaperit käsin. Professori Näkki oli myös suosittu luennoitsija. Jyväskylän yliopiston ainejärjestö "Ynnä" palkitsi hänet useita kertoja matematiikan ja tilastotieteen laitoksen vuoden parhaana luennoitsijana. Hänet valittiin vuoden luennoitsijaksi vielä viimeisenä virkavuonnaan 2014. Näkki jäi professorinvirastaan eläkkeelle vuoden 2015 alussa.


title: Raimo Näkki

text: Matemaatikkona Raimo Näkki erikoistui niin kutsuttujen kvasikonformikuvausten tutkimukseen. Alan tutkimuksella on Suomessa vahva perinne. Näkki teki kvasikonformikuvauksiin liittyen useita tutkimusvierailuja Teksasin yliopistoon (Austinissa).


title: MAP-kirkko (Turku)

text: MAP-kirkko on Turun Mäntymäessä sijaitseva Myöhempien Aikojen Pyhien Jeesuksen Kristuksen kirkon eli mormonien toimintakeskus. Se sijaitsee Betaniankadun päätteenä olevalla Mäntymäenaukion kumpareella. Vuonna 1966 käyttöön otetun ja 1967 vihityn rakennuksen ovat suunnitelleet arkkitehdit Mirja ja Heikki Castrén.


title: MAP-kirkko (Turku)

text: MAP-kirkko rakennettiin talkoovoimin lukuun ottamatta LVIS-teknisiä erikoistöitä. Rakennuksen kokonaistilavuus on noin 9 000 kuutiometriä ja lattiapinta-ala noin 630 neliömetriä.


title: MAP-kirkko (Turku)

text: Kirkkorakennus on ulkoa ja juhlasalin sisäseinien osalta verhoiltu Kupittaan Saven ruskealla preeriatiilellä. Istuinpenkit ovat tammea. Juhlasali suunniteltiin monikäyttöiseksi niin, että siinä voidaan myös pelata pallopelejä.


title: MAP-kirkko (Turku)

text: Rakennuksessa oli alun perin lisäksi yhdeksän luokkahuonetta, kolme toimistoa, kirjasto ja väestönsuoja.


title: MAP-kirkko (Turku)

text: Sijainti


title: Skadi

text: Skadi eli Skaði on skandinaavisessa mytologiassa jotuni ja jumalatar, joka yhdistetään jousimetsästykseen, hiihtämiseen, talveen ja vuoriin. Skadi esiintyy 1200-luvulla kootuissa "Runo-Eddassa", "Proosa-Eddassa" ja "Heimskringlassa" sekä vanhoissa skaldien runoissa.


title: Skadi

text: Skadi on kuolleen Thjazin tytär ja meni naimisiin Njordin kanssa hyvityksenä jumalilta, jotka tappoivat hänen isänsä. "Heimskringlassa" Skadi oli eronnut Njordista ja nainut sen sijaan Odinin, ja heillä oli monta lasta. Sekä Runo- että Proosa-Eddassa Skadi on vastuussa käärmeestä, joka tiputtaa myrkkyä vangitun Lokin päälle.


title: Skadi

text: Skadista käytetään myös nimiä Öndurguð (muinaisnorjaa, "hiihtojumala") ja Öndurdís (muinaisnorjaa, "hiihtodís", käännetään usein neitona). Nimen Skadi etymologia on epävarma, mutta se saattaa olla sanan Skandinavia alkuperäinen muoto. Jotkin paikannimet Skandinaviassa, etenkin Ruotsissa, viittaavat Skadiin. Tutkijat ovat esittäneet teorioita mahdollisesta yhteydestä Skadin ja Ullin välillä (Ull yhdistetään myös hiihtämiseen ja esiintyy usein paikannimissä Ruotsissa), Skadin suhteesta Loki-jotuniin sekä siitä, että Skandinavia voi mahdollisesti tarkoittaa "Skadin saarta", tai että se liittyy muinaisnorjan substantiiviin "vahinko/vaurio".


title: Codemate

text:
Codemate Oy on suomalainen ohjelmistoalan yritys, jonka pääasiallista liiketoimintaa on verkkopalvelujen ja mobiilisovellusten suunnittelu ja kehitys yritysasiakkaille.
Sen pääkonttori on Oulussa ja sivukonttorit Helsingissä, Bangkokissa ja Dhakassa.
Yritys on perustettu vuonna 2007 ja sen rinnakkaistoiminimi on Codemate Ltd. Codematen palveluksessa oli yhtiön verkkosivujen mukaan maaliskuussa 2016 yhteensä 70 työntekijää.


title: Codemate

text: Yrityksen liikevaihto on kasvanut tasaisesti ja se oli 2,93 miljoonaa euroa vuonna 2014.


title: China Merchants Bank

text: China Merchants Bank Co Ltd (, pinyin: Zhāoshāng Yínháng) on suuri, vuonna 1987 perustettu kiinalainen pankki. Yhtiömuodoltaan se on julkinen osakeyhtiö. Pankin osakkeet noteerataan Shanghain ja Hongkongin pörsseissä. Pankin kotipaikka on Shenzhen.


title: China Merchants Bank

text: Vuoden 2015 tilaston mukaan China Merchants Bank oli markkina-arvoltaan (55,2 mrd. USD) Shanghain pörssin kahdeksanneksi arvokkain yhtiö. Maailman suurimpien yritysten Forbes Global 2000 -listan vuoden 2015 vertailussa China Merchants Bank katsottiin useilla mittareilla arvioituna maailman 55. suurimmaksi julkisesti noteeratuksi yhtiöksi.


title: Sofia Santamo

text: Anna Sofia Santamo (o.s. "Schwartz", 1887 Kuivaniemi − 3. marraskuuta 1932) oli suomalainen kansakoulunopettaja. Hän valmistui Sortavalan opettajaseminaarista 1911 ja toimi sen jälkeen kansakoulunopettajan tehtävissä ympäri Suomea. Kansakoulunopettajaksi valmistunut ja opettajana työskennellyt romaninainen oli harvinainen vaikuttaja 1900-luvun alussa.


title: Sofia Santamo

text: Santamo oli naimisissa Väinö Juhani Santamon kanssa.


title: Sofia Santamo

text: Santamo pääsi kansakoulusta keväällä 1905. Hän oli kiinnostunut jatkamaan opiskelua, ja se onnistui Mustalaislähetyksen tuella. Mustalaislähetys ry:n kautta Santamo toimi opettajana Viipurissa romanilasten päiväkoulussa syksystä 1906 helmikuuhun 1907. Kesällä 1907 hän osallistui opettajaseminaarin valmistuskurssille Kuortaneella ja pääsi opiskelemaan kansakoulunopettajaksi Sortavalan seminaariin seuraavana syksynä. Santamo valmistui kansakoulunopettajaksi vuonna 1911.


title: Sofia Santamo

text: Seminaarivuosien aikana silloiselta nimeltään Sofia Schwartz vaihtoi sukunimensä Säiläksi, jotta romanitaustaan viittaava nimi ei olisi vaikeuttanut opettajan työn saamista. Kaikesta huolitatta romanitausta esti vakituisen työn saamisen, ja Santamo joutui toimimaan koko uransa ajan sijais- ja koevuosiopettajan tehtävissä.


title: Grace Coddington

text: Grace Goddington (s. 20. huhtikuuta 1941) on entinen malli ja Amerikan Voguen taiteellinen johtaja.


title: Grace Coddington

text: Coddington syntyi 20. huhtikuuta 1941 Angleseyn saarella Walesissa, jossa hänen vanhempansa pitivät hotellia. Gracen kiinnostus muotiin syntyi varhain teini-iässä, jolloin hänen ainut kontakti muotimaailmaan oli paikallisen kaupan tilaamien Voguen lehtien selaaminen. Grace kävi koulunsa läheisen luostarissa.


title: Grace Coddington

text: Koulun jälkeen hän suuntasi Lontooseen, jossa aloitti uransa poseeraamalla alasti valokuvaaja Norman Parkinsonin ateljeessa. Samana vuonna Vogue-lehti järjesti mallikilpailun, johon joku lähetti Gracen kuvan. Grace päätyi voittamaan Young Model -sarjan, ja aloitti siten mallin uransa Voguella.


title: Grace Coddington

text: 26-vuotiaana Grace joutui auto-onnettomuuteen, joka aiheutti hänelle päävammoja ja irronneen silmäluomen. Sitä korjattiin myöhemmin viidessä eri leikkaukksessa plastiikkakirurgialla kahden vuoden ajan. Hän teki Twiggy ja Jean Shrimptonin ohella paluun. Kun hän lähestyi 30 vuoden ikää hän oli huolissaan mallin uran jatkosta kun kaksi vuotta onnettomuuden jälkeen Beatrix Miller, englantilaisen Voguen toimittaja haastetteli Coddingtonia ja aloitti työskentelyn lehden avustajana.


title: Grace Coddington

text: Työskenneltyään 19 vuotta englantilaisen Voguen kuvatoimittajana Grace muutti New Yorkiin työskentelmään Calvin Klainille. Heinäkuussa 1988 Grace siirtyi työskentelmään Amerikan Voguelle Anna Wintourin alaisuuteen, jossa hän työskenteli taiteellisena johtajana.


title: Grace Coddington

text: Tammikuussa 2016 Coddington ilmoitti poistuvansa taiteellisen johtajan työstä Voguelta, jotta voi keskittyä muihin projekteihinsa.


title: Grace Coddington

text: Coddington tuli suuren yleisön tietoisuuteen vuonna 2009 julkaistun The September Issue -dokumentin myötä, jossa seurattiin vuoden syyskuun 2007 Vogue-lehden valmistumista.


title: Grace Coddington

text: Coddington meni naimisiin vuonna 1968 ravintoloitsija Michael Chown kanssa, mutta pari erosi vuoden avioliiton jälkeen. Myöhemmin Grace nai valokuvaaja Willie Christien ja he erosivat vuonna 1980.


title: Grace Coddington

text: Grace kasvatti veljenpoikansa Tristanin 8-vuotiaaksi saakka pojan äidin, Gracen siskon Rosemaryn kuoltua.


title: Grace Coddington

text: Vuodesta 1986 saakka muutettuaan New Yorkiin työskentelmään Calvin Klainille Grace on asunut yhdessä puolisonsa hiusmuotoilija Didier Maligen ja usean kissan kanssa.


title: Grace Coddington

text: Kaikki Grace Coddingtonin kirjat keskittyvät malleihin ja muotimaailmaan niin kuin hänen ainoa elokuvansakin, ainakin yksi hänen kirjoistaan on julkaistu Suomeksi, "Grace. Elämäni muodin maailmassa".


title: Erik Toivanen (tietokilpailija)

text: Erik Toivanen (s. 18. huhtikuuta 1947 Pieksämäki) on suomalainen hammaslääkäri, joka voitti "Suomen Tietoviisas" -tietokilpailun seitsemän kertaa peräkkäin 1990-luvulla. Hän on kertonut aloittaneensa tietokilpailemisen 1960-luvulla, mutta ei enää nykyään osallistu tietokilpailuihin. Toivasen osaamisalueita olivat urheilu, historia, maantiede ja taide. Toivanen oli yksi Viisasten kerhon jäsenistä.


title: Erik Toivanen (tietokilpailija)

text: Toivanen kilpaili seuraavissa television visailuohjelmissa: "Suomen Tietoviisas", "Haluatko miljonääriksi?", "Kotomaan tietäjät" ja "Tupla tai kuitti". Hän kilpaili myös ohjelmassa "Ota tai jätä".


title: Erik Toivanen (tietokilpailija)

text: Ensimmäisen "Suomen Tietoviisas" -kilpailun voitti tamperelainen Timo Mesimäki keväällä 1990, mutta jo samana syksynä Suomen Tietoviisaan arvon otti mikkeliläinen hammaslääkäri Erik Toivanen, joka sitten voitti visailun seitsemän kertaa peräkkäin. Vuonna 1993 ohjelmaa ei esitetty. Viimeisessä kilpailussa vuonna 1998 Toivanen hävisi kahdella pisteellä, kun häntä vastaan asettui Etelä-Suomen läänin joukkue: Lauri Ranta Kärkölästä ja Yrjö Salin Helsingistä. Vuonna 1997 Ranta oli tullut kilpailussa toiselle ja Salin kolmannelle sijalle.


title: Erik Toivanen (tietokilpailija)

text: Vuosituhannen vaihteessa Toivanen osallistui pari kolme kertaa "Haluatko miljonääriksi?" -ohjelmaan pääsemättä kuitenkaan alkukarsinnoista läpi piinapenkille. Eräs näistä jaksoista esitettiin 18. joulukuuta 1999, jolloin alkukarsinnassa piti asettaa neljä saksankielistä lukua suuruusjärjestykseen (Toivasella meni vastaus väärin). Erään toisen jakson alkukarsintakysymyksessä Toivasella meni väärin kysymys, jossa piti asettaa rintaliivien koot oikeaan järjestykseen.


title: Reetta Rönkä

text: Reetta Rönkä (s. 1989) on suomalainen radiojuontaja ja toimittaja. Hän juonsi YleX-radiokanavan "Etusivu"-ohjelmaa vuosina 2014–2016. Koulutukseltaan Rönkä on yhteiskuntatieteiden kandidaatti Tampereen yliopistosta.


title: Reetta Rönkä

text: Työskentelyn media-alalla Rönkä aloitti vuonna 2007 "Uusi Suomi" -lehden kolumnistina, jossa hän työskenteli vuoteen 2012 asti. Vuosina 2009–2010 Rönkä työskenteli Yleisradiossa radiojournalistina, kunnes siirtyi vuonna 2011 Nelonen Medialle. Ensimmäiset kaksi vuotta Rönkä toimi Nelonen Median uutistoimittajana ja vuonna 2012 hän aloitti Nelosen uutisten ankkurina. Hän toimi uutisankkurina vuoteen 2014 asti.


title: Reetta Rönkä

text: Keväällä 2014 Rönkä alkoi juontaa YleX-kanavan YleX Etusivu -ohjelmaa, joka on Suomen ainoa nuorille suunnattu asiaohjelma. Vuonna 2016 hän siirtyi Ylen "Prisma Studio" -ohjelman juontajaksi.


title: Reetta Rönkä

text: Rönkä valmistui yhteiskuntatieteiden kandidaatiksi Tampereen yliopistoosta vuonna 2015.


title: Reetta Rönkä

text: Röngän isä on Yle TV1:n uutisankkuri Matti Rönkä ja äiti Helsingin Sanomien kulttuuritoimittaja ja kirjallisuuskriitikko Suvi Ahola. Hänen veljensä Otto Rönkä on työskennellyt Ylen "Urheiluruudussa".


title: Reetta Rönkä

text: Rönkä on julkisesti kertonut sairastuneensa paniikkihäiriöön, joka oli lopettaa hänen juontajan työnsä, mutta saaneensa siihen apua terapiasta.


title: Mari K. Niemi

text: Mari K. Niemi (s. 1974 Turku) on suomalainen valtiotieteiden tohtori ja poliittiseen viestintään erikoistunut poliittisen historian dosentti Turun yliopistossa. Hän on toiminut tammikuusta 2018 lähtien Vaasan yliopiston Innovation and Entreprenurship Innolab-tutkimusalustan johtajana. Hän on ollut Turun yliopiston Eduskuntatutkimuksen keskuksen erikoistutkija ja Strathclyden yliopiston vieraileva tutkija Skotlannin Glasgow’ssa 2013–2016 sekä vieraileva tutkija Valencian yliopistossa vuonna 2017. Niemen tutkimusaloja ovat poliittinen johtajuus ja puoluejohtajavalinnat, sukupuoli, media ja politiikka sekä populismi ja poliittinen kampanjointi. Vuonna 2015 Tieteentekijöiden liitto valitsi hänet vuoden tieteentekijäksi.


title: Mari K. Niemi

text: Niemi väitteli vuonna 2014 Turun yliopistossa median ja puoluejohtajuuden suhteesta 1980-luvulta 2010-luvulle. Väitöskirjan jälkeen Niemi on tutkinut median asiantuntijakäytäntöjä (The Mediation Expertise) Helsingin Sanomain Säätiön rahoituksella ja eduskuntavaalikampanjoinnin historiaa (Election Campaigns as Signification Struggles) Emil Aaltosen säätiön rahoituksella sekä Populismin ja median suhdetta (Abroad this would create a storm. Populist parties' racism-related scandals and journalistic choices) Helsingin Sanomain Säätiön rahoituksella. Niemi on julkaissut tutkimusartikkeleita useissa kotimaisissa ja kansainvälisissä tiedelehdissä.


title: Mari K. Niemi

text: Niemi on yksi asiantuntijoista 8. maaliskuuta 2016 julkaistussa raportissa "Europe’s Troublemakers – The Populist Challenge to Foreign Policy", joka käsittelee Euroopassa esiintyvää populismia ja sen vaikutuksia kansainväliseen politiikkaan.


title: Mari K. Niemi

text: Niemi aloitti tammikuussa 2018 Vaasan yliopiston Innovation and Entrepreneurship InnoLab -tutkimusalustan johtajana.


title: Mari K. Niemi

text: Niemi on kirjoittanut useita lehtiartikkeleita muun muassa "Kanavaan", "Helsingin Sanomiin" ja "Turun Sanomiin" sekä toiminut Yle Radio 1:n Ykkösaamun radiokolumnistina, Turun Sanomien ja Nykypäivän kolumnistina. Hän on osallistunut kansainvälisiin konferensseihin, pitänyt esitelmiä, johtanut erikoiskursseja ja antanut haastatteluja kansainväliselle medialle tutkimusaiheistaan. Niemi on kommentoinut Suomen vaaleja kansainväliselle medialle sekä Skotlannin ja Ison-Britannian politiikkaa suomalaiselle medialle. Niemi tuli monelle tutuksi Ylen vaaliasiantuntijana presidentinvaaleissa 2018. Hän toiminut myös Ruotsin yleisradioyhtiön SVT:n suomenkielisten tv-uutisten vaaliasiantuntijana useissa Suomen vaaleissa. Niemi oli Kanava-tietokirjapalkinnon raadin jäsen vuonna 2017 yhdessä politiikantoimittaja Unto Hämäläisen kanssa sekä Väinö Tannerin säätiön valtuuskunnan jäsen.


title: Mari K. Niemi

text: Hän on aktiivinen bloggaaja ja tiedon jakaja sosiaalisessa mediassa. Hän on kirjoittanut "Suomen Kuvalehteen" Ylämaan kettu -blogia ajankohtaisista aiheista.Lisäksi hän on vakituinen bloggaaja Tiedetoimittajien liiton Tiedekeskiviikko-sarjassa. Hän kirjoittaa myös yhdessä vierailevien kirjoittajien kanssa Vaasan yliopiston InnoBabble-blogia.


title: Mari K. Niemi

text: Tieteentekijöiden liitto valitsi Niemen vuoden 2015 tieteentekijäksi. Valinnassa liitto painotti yhteiskunnallista vaikuttavuutta ja osallistumista ajankohtaiseen keskusteluun.


title: Auli Räsänen

text: Auli Räsänen (o.s. Aro, 23. kesäkuuta 1944 Savonlinna – 24. helmikuuta 2016 Helsinki) oli vaikutusvaltainen tanssikriitikko ja toimittaja. Hän kehitti laajan kansainvälisen verkoston ja tunsi klassisen baletin, modernin ja nykytanssin keskeiset tekijät maailmalla.


title: Auli Räsänen

text: Räsänen vaikutti "Kauppalehdessä" ja 1970- ja 1980-luvuilla "Uudessa Suomessa". "Helsingin Sanomien" tanssikriitikoksi hän siirtyi vuonna 1991. Hän oli organisoimassa Jyväskylän kesää ja osallistui Lappeenrannan laulukilpailun järjestämiseen sen alkuvaiheessa.


title: Auli Räsänen

text: Räsänen raivasi palstatilaa aikoinaan aliarvostetulle tanssille ja seurasi esimerkiksi Jorma Uotisen uran alkuvaihetta ja Carolyn Carlsonin vierailuja. Räsäsellä oli musiikkikoulutus, joten hän otti huomioon myös musiikin tanssiarvosteluissaan. Hän mainitsi arvostelussaan, jos oopperan orkesteri soitti hänen mielestään huonosti balettiesityksessä.


title: Helmi Palmén

text: Helmi Maria Palmén (o.s. Leinonen, s. 9. tammikuuta 1905 Kuopio) oli Yleisradion kouluradion päällikkö ja yhtiön ensimmäinen naispuolinen osastopäällikkö.


title: Helmi Palmén

text: Toimittuaan ensin opettajana Kuopiossa ja Helsingissä filosofian maisteri Palmén nimitettiin vuonna 1946 kouluradion päälliköksi silloisen Yleisradion pääjohtaja Hella Wuolijoen toimesta. Toimessaan Palmén kehitti kouluradion radiomaisuutta sekä taidekasvatusta. Hän myös laajensi kouluradio-ohjelmien näkökulmaa ottaen huomioon, että muun ohjelmiston puuttuessa kouluradiota kuunneltiin paljon myös koulujen ulkopuolella. Palmén jäi eläkkeelle vuonna 1966.


title: Jussi Väisälä

text: Jussi Ilmari Väisälä (s. 2. maaliskuuta 1935 Turku) on suomalainen matemaatikko ja emeritusprofessori. Hän toimi Helsingin yliopiston matematiikan professorina 1967–1999.


title: Jussi Väisälä

text: Jussi Väisälä syntyi Turussa. Hänen vanhempansa olivat professori Kalle Väisälä ja Eeva Lyydia Kukkola. Kirjoitettuaan 1952 ylioppilaaksi Väisälä aloitti matematiikan opinnot Helsingin yliopistossa, josta valmistui kandidaatiksi 1956 sekä filosofian lisensiaatiksi ja tohtoriksi 1959.


title: Jussi Väisälä

text: Valmistumisensa jälkeen Väisälä toimi aluksi Teknillisessä korkeakoulussa matematiikan assistenttina 1959–1962. Sen jälkeen hän työskenteli 1963–1966 valtion luonnontieteellisen toimikunnan nuorempana tutkijana.


title: Jussi Väisälä

text: Pääasiallisen elämäntyönsä Väisälä teki Helsingin yliopistossa. Hän toimi siellä ylimääräisenä matematiikan professorina 1967–1977 ja sitten vakinaisena professorina 1977–1999. Hän on toiminut Helsingin yliopistossa myös matematiikan dosenttina 1961–67 ja uudelleen vielä professorikautensa jälkeen 1999–2000.


title: Jussi Väisälä

text: Professori Väisälän tutkimustyö on keskittynyt funktioteorian alaan liittyviin kysymyksiin. Hän on tehnyt tutkimusta mm. kvasikonformikuvausten teoriasta. Se on pitkään ollut eräs matematiikan merkittävä tutkimusalue Suomessa. Väisälän oppilaista Raimo Näkki väitteli tohtoriksi kvasikonformikuvauksista.


title: Jussi Väisälä

text: Väisälä on uransa aikana julkaissut useita matemaattisia tutkimuksia. Tieteellisten julkaisujen lisäksi hän on kirjoittanut kaksiosaisen topologian oppikirjan.


title: Jussi Väisälä

text: Väisälä on ollut Suomalaisen tiedeakatemian jäsen vuodesta 1971 lähtien. Sotilasarvoltaan hän on vänrikki.


title: Jussi Väisälä

text: Väisälä solmi 1959 avioliiton Aila Kaarina Rauvan kanssa. Heillä on kaksi lasta.


title: Vendla Sofia Mannerheim

text: Vendla Sofia Mannerheim (o.s. von Willebrand; 6. toukokuuta 1779 – 29. lokakuuta 1863) oli suomalainen kreivitär ja kuvernööri ja kenraalimajuri Ernst Gustaf von Willebrandin tytär. Hän avioitui Carl Erik Mannerheimin kanssa vuonna 1796. Hän oli miehensä kanssa kiinnostunut puutarhanhoidosta ja heidän kädenjälkensä näkyy edelleen Askaisten Louhisaaren kartanon puistossa ja pihapiirissä.


title: Vendla Sofia Mannerheim

text: Vendla Sofian isä Ernst Gustaf von Willebrand avioitui vuonna 1778 Wendla Gustafva von Wrightin (s. 1755, k. 1820) kanssa, joka oli G. H. von Wrightin ja Vendla Regina Borgströmin tytär. Von Willebrand omisti kartanoalueensa ulkopuolella useita sahoja, myllyjä ja kauppalaivoja. Lisäksi von Willebrand kuului Turun tupakkatehtaan perustajiin ja oli myöhemmin tehtaan pääosakas. E. G. von Willebrand oli myös mm. Turun soitannollisen seuran puheenjohtaja. Tästä toimesta von Willebrand muistetaan muun muassa sen ansiosta, että hän rikkoi aikansa tabuja antaen naispuolisten henkilöiden, omien tyttäriensä ja näiden ystävättärien laulaa ja esiintyä julkisesti.


title: Vendla Sofia Mannerheim

text: Vendlan puoliso, kreivi Carl Erik Mannerheim oli syntynyt Ruotsissa. Hän oli Mannerheim-suvun ensimmäinen Suomeen muuttanut jäsen. Carl Erik ja Vendla Sofia olivat Suomen marsalkka Mannerheimin isoisovanhemmat.Maaherrana toimiessaan perhe asui Turussa, mutta Carl Erikin ollessa senaatin jäsen perhe asui Helsingissä. Vuonna 1825 Carl Erik erosi virastaan ja perhe muutti pysyvästi Louhisaaren kartanoon, "rakkaaseen Louhisaareen", kuten Carl Erik kirjeissään kuvailee. Louhisaaren linnan talousreseptit on koottu kirjaksi vuonna 2008 ja alkuperäistekstien joukossa on useita Vendlan reseptejä ja ohjeita. Hänen käsialallaan kirjaan on tallennettu esimerkiksi vinkki, kuinka poistaa tahrat silkistä ja millä keinoin taltuttaa flunssa. Ohjeita on myös punataudin, ruusun, tulehtuneiden silmien ja huonokuuloisuuden helpottamiseksi.


title: Vendla Sofia Mannerheim

text: Louhisaaressa on jo Flemingien aikana ollut puutarha, mutta puiston osalta loistokautena voi pitää 1800-luvun alkupuoliskoa, jolloin ensimmäiset Mannerheim-sukuiset kartanon omistajat Carl Erik ja Vendla Sofia Mannerheim muokkasivat muutamassa vuosikymmenessä kartanon puistoalueet uuteen uskoon ajan muodin mukaisesti. Muutostyö oli niin laaja ja perusteellinen, ettei aikaisemmista vaiheista jäänyt juurikaan merkkejä maastoon. Muun muassa koko kartanon karjapiha siirrettiin kauemmas herrasväen asuttamista rakennuksista, ja näin puistoalue saatiin levittäytymään joka puolelle päärakennuksen ympärille. Pääosin kreivittären henkilökohtaisen innostuksen ja työhön paneutumisen ansiosta kartanon ympärille tehtiin laaja englantilainen maisemapuisto paviljonkeineen. Erityisen kuuluisaksi kartano tuli 1800-luvulla pitkistä puukujanteistaan, ja kartanon emännän istutusinnostus ulottui aina Askaisten kirkkomaalle asti. Kartanon puistossa edelleen oleva antiikin temppeliä muistuttava kylpylärakennus tehtiin kesällä 1825. Puisto- ja puutarhatöiden käytännön toteutuksesta vastasi pitkäaikainen puutarhamestari Eric Lindberg, joka palveli Louhisaaressa vuosina 1798–1841.


title: Vendla Sofia Mannerheim

text: Carl Erik Mannerheim oli puolestaan kiinnostunut kartanon hyötypuutarhojen kehittämisestä, hän esimerkiksi kokeili kasvihuoneissa sitrushedelmien kasvatusta. 1800-luvun kuluessa kartanon puiston ylläpidosta näyttää tulleen vähitellen enemmänkin sukuvelvoite ja -rasite kuin omistajien henkilökohtaisen kiinnostuksen kohde. 1870–1880-luvuilla puistoa uudistettiin vielä istuttaen sinne esimerkiksi omenatarha sekä harmaa- ja palsamipoppeleita. Puisto vaati paljon työtä ja varoja, ja ilmeisesti melko pian Carl Erikin ja Vendlan kuoltua puiston laita-alueiden hoitoa alettiin vähentää.


title: Antonia Ringbom

text: Antonia Ringbom (s. 14. marraskuuta 1946 Hanko) on suomenruotsalainen animaatiotaiteilija, kirjailija, ohjaaja ja tuottaja.


title: Antonia Ringbom

text: Ringbom aloitti kuvataiteilijan uransa toimittamalla ja kuvittamalla ruotsinkielisen iltapäivälehden "Nya Pressenin" nuortenpalstaa. Vuonna 1969 häntä pyydettiin FST:n avustajaksi, ja FST:n studiossa hän oppi animaatiotekniikan. Hän sekä toimitti että juonsi lastenohjelmia ja teki pala-animaatioita kanavan vakituisena freelancerina vuoteen 1989. Vuodesta 1990 hän on työskennellyt itsenäisenä animaatio-ohjaajana.


title: Antonia Ringbom

text: Ringbomin töissä toistuu teemana kaikkien mahdollisuus vaikuttaa ympäristöönsä. Usein hän laajentaa lasten arjesta juontuvia aiheita ja tarinoita mielikuvitusmaailmaan. Monikulttuurisuuden esiin tuominen ja eläinhahmojen ja runouden käyttäminen on hänen mittavassa tuotannossaan ominaista, samoin rakkaus luontoon ja mereen.


title: Antonia Ringbom

text: 1990-luvun lopulla Ringbom aloitti toiminnan Senegalissa osallistuen RIAC-kulttuurikeskuksen perustamiseen ja toimintaan. Hän on pitänyt Dakarin slummialueen lapsille mm. animaatiotyöpajoja Finlandssvensk Filmcentrumin ja ulkoministeriön tuella vuosina 1999-2006 sekä johtanut lasten ja nuorten animaatiotyöpajoja myös mm. Ruandassa, Keniassa, Malawissa, Ranskassa, Iranissa ja Ruotsissa. Työpajojen aiheet ovat usein liittyneet terveyskasvatukseen, kuten AIDS-valistukseen.


title: Antonia Ringbom

text: Monet Antonia Ringbomin työt on palkittu sekä Suomessa että kansainvälisesti. Kotimaassa hän on toiminut aktiivisesti animaatio- ja kulttuurialalla mm. mediakouluttajana ja teatterin puolella. Hänen lastenkirjojaan on käännetty monille kielille, mm. ranskaksi, tanskaksi ja englanniksi.


title: Antonia Ringbom

text: Ringbom asuu ja työskentelee nykyisin Korppoossa. Hänellä on 5 lasta ja 8 lastenlasta. Lähteet:


title: Kaarina Haka

text: Kaarina Haka (s. 14. helmikuuta 1974 Hämeenlinna) on suomalainen kuvataiteilija.


title: Kaarina Haka

text: Haka opiskeli Kuvataideakatemiassa 1996–2008 ja valmistui kuvataiteen maisteriksi maalaustaiteen osastolta. Hän on opiskellut myös Tanskassa (1995–1996) ja Islannissa (1999–2000).


title: Kaarina Haka

text: Haka tekee installaatioita, joiden lähtökohtana on maalaus. Hän hyödyntää laajasti erilaisia materiaaleja, kuten kalaverkkoa, tekstiilejä ja pehmoleluja. Häntä kiinnostavat materiaalien erilaiset värit ja tunnut, sekä se, miten ne toimivat yhdessä. Haka löytää usein materiaalit teoksiinsa kirpputoreilta. Maalaukselliset installaatiot synnyttävät erilaisia visuaalisia vaikutelmia, kun etäältä katsottu kaksiulotteinen kohde muuttuukin kolmiulotteiseksi. Hänen töitään on verrattu mm. taiteilijoiden Katharina Grosse, Tarja Pitkänen-Walter, Marianna Uutinen teoksiin.


title: Zélé Agricola

text: Zélé Christina Agricola (24. heinäkuuta 1838 Helsinki – 27. toukokuuta 1925 Helsinki) oli suomalainen taidemaalari ja yksi suomalaisen maalaustaiteen varhaisista naispuolisista edustajista.


title: Zélé Agricola

text: Zélé Agricolan isä oli kamreeri Carl Robert Agricola, joka toimi muun muassa senaatin kamarikirjurina ja Uudenmaan lääninrahastonhoitajana, mutta kuoli tyttären ollessa vain kymmenvuotias. Äiti Antoinette Augusta von Numers oli kotoisin Otaniemen kartanosta Espoosta ja Zélén taiteellisuus ilmeisesti periytyi juuri äidin suvulta, sillä myös hänen serkkunsa Victorine Nordenswan oli taiteellisesti erittäin lahjakas.


title: Zélé Agricola

text: Zélé Agricola kävi Elisabeth Blomqvistin ruotsinkielistä tyttökoulua Helsingissä ja matrikkelitietojen mukaan hän aloitti taideopintonsa Suomen Taideyhdistyksen 1848 perustetussa piirustuskoulussa. Alkuopintojen oletetaan ajoittuvan 1850-luvulle, mutta varmaa tietoa tästä ei ole. Vaikka Agricola debytoi taiteilijana 1858, hän jatkoi opintojaan vielä kahden vuoden ajan Tukholmassa 1860–1862. Hänen on väitetty opiskelleen myös Tukholman taideakatemiassa, mutta tieto ei voi pitää paikkaansa, sillä naiset eivät vielä tuolloin päässeet Tukholman akatemiaan vaan saattoivat opiskella Tukholmassa ainoastaan yksityisoppilaina.


title: Zélé Agricola

text: Agricolan taiteilijanura oli vasta päässyt alkuun, kun hän keväällä 1863 meni naimisiin serkkunsa Hugo Kasimir Nordenswanin, Victorine Nordenswanin veljen kanssa.


title: Zélé Agricola

text: Hugo Nordenswan oli insinööriupseeri ja toimi Länsi-Hämeen piiri-insinöörinä ja vesirakennuslaitoksen yli-insinöörinä. Nordenswaneille syntyi parin vuoden välein seitsemän lasta, joista toinen tytär Marta kuoli kuukauden ikäisenä. Perhe näyttää muuttaneen tiheästi. Esikoisen Johan Robert Hugon syntyessä he asuivat Heinolassa, minkä jälkeen Hugo Nordenswan osti Hattulasta Hurttalan kylän Hernäisen eli Härrenäsin tilan. Siitäkin hän kuitenkin luopui pian ja osti tilalle muutamaksi vuodeksi Katinalan kylän Inkalan ja lopulta 1888 hän hankki omistukseensa Torholan Mattilan Hausjärveltä. Siitä tuli perheen koti ja tila siirtyi sittemmin nuorimmalle pojalle Henrik Hugolle. Lasten ohella Zélé huolehti myös leskiäidistään, joka kuoli heidän luonaan Mattilassa 1901.


title: Zélé Agricola

text: Suurperheen äitinä Zélé Agricola joutui vastaamaan työläästä taloudesta eikä enää pystynyt pitämään yllä taiteilijanammattia – eikä sitä olisi edes pidetty sopivana. Kahdelle hänen tyttäristään taiteesta kuitenkin tuli tärkeä osa elämää. Karinista tuli taiteilija ja piirustuksenopettaja ja myös arkkitehti Carl Lindgrenin kanssa avioitunut Marta harrasti maalaamista.


title: Zélé Agricola

text: Agricolan opettajina toimi muun muassa kaksi sen ajan arvostettua mestaria, J. C. Boklund ja J. F. Höckert, jotka edustivat saksalaisvaikutteista, ihanteellista romantiikkaa. Tähän suuntaukseen liittyy myös Agricolan maalaustuotanto. Tukholman ajalta on säilynyt esimerkiksi pienehkö henkilöharjoitelma "Maalaispoika", joka on teknillisesti jo varsin varmaa työtä. Vähäisestä ajalle ominaisesta idealisoinnista huolimatta teos on käsitelty raikkaan realistisesti. Maalaustapa muistuttaa Agricolan serkun Victorine Nordenswanin tyyliä, ja mahdollista onkin, että he opiskelivat Tukholmassa yhdessä ja heillä oli samat opettajat.


title: Zélé Agricola

text: Zélé Agricolan taiteellisen työn debyytti oli vuonna 1858. Häntä pidettiin hyvin lupaavana taiteilijana ja hänet palkittiin kotimaassa kahtena peräkkäisenä vuonna 1859 ja 1860 toisella palkinnolla nuorille taiteilijoille tarkoitetussa dukaattikilpailussa. Hän kuului niihin naisiin, jotka lähettivät vuosinäyttelyihin alkuperäisteoksia kopioiden sijaan ja ne harvat työt, joita häneltä tunnetaan, osoittavat huomattavaa taiteellista lahjakkuutta. Suomen taideyhdistyksen kevään 1861 näyttelystä ostettiin kaksi hänen maalaustaan, vaikka suurin osa maalauksista jäi ostamatta taideyhdistyksen heikon rahatilanteen vuoksi.


title: Zélé Agricola

text: Agricolan teos "Tirolilaistyttö" (1860) oli mukana Ateneumissa lokakuusta 1996 helmikuuhun 1997 pidetyssä näyttelyssä "Muisto, Suomen Taideyhdistys 150 vuotta".


title: Zélé Agricola

text: Lähde:


title: Ebba Jacobson-Lilius

text: Ebba Alma Naemi Jacobson-Lilius (o.s. Jacobson; 7. maaliskuuta 1888 Ii – 22. maaliskuuta 1970 Helsinki) oli suomalainen puhetekniikan ja lausunnan opettaja, Yleisradion varhaisimpia radiokuuluttajia ja Pohjoismaiden ensimmäinen naisradiokuuluttaja. Lilius työskenteli Yleisradiossa vuosina 1929–1948.


title: Ebba Jacobson-Lilius

text: Jacobson-Lilius kirjoitti ylioppilaaksi vuonna 1908. Hän opiskeli lausuntaa Tukholmassa ja Helsingissä. Hän oli myös voimistelunopettaja. Lilius opetti lausuntaa ja puhetekniikkaa Sibelius-Akatemiassa vuonna 1927.


title: Ebba Jacobson-Lilius

text: Jacobson-Lilius oli myös vuonna 1947 perustetun Suomen Puheopiston perustajajäseniä. Hänen oppilaitaan olivat muun muassa laulaja ja muusikko Teijo Joutsela. Jacobson-Lilius opetti myös kuoronjohtajia. Suomen Kuoroliitto järjesti vuonna 1928 ensimmäisen kuoronjohtajakurssin, jonka yhtenä opettajana Jacobson-Lilius oli.


title: Ebba Jacobson-Lilius

text: Jacobson-Lilius oli naimisissa Aleko Liliuksen kanssa. Heillä oli kaksi lasta. Tyttären Birgit Liliuksen puoliso oli vuodesta 1940 lähtien Ville Zilliacus.


title: Mario Altmann

text: Mario Altmann (s. 4. marraskuuta 1986 Wien, Itävalta) on itävaltalainen jääkiekkopuolustaja, joka pelaa Erste Bank Eishockey Ligan EHC Linzissä. Isokokoinen Altmann on pelityyliltään puolustava puolustaja.


title: Mario Altmann

text: Altmann on kasvatti. Hän debytoi seuran miesten joukkueessa Itävallan toiseksi korkeimmalla sarjatasolla Nationalligassa kaudella 2003–2004. Kaudeksi 2004–2005 hän siirtyi sarjatasoa ylemmäs Erste Bank Eishockey Ligaan Vienna Capitalsiin, jossa 17-vuotiaan Altmannin tulokaskausi toi 42 runkosarja- ja kymmenessä playoff-ottelussa kolme syöttöpistettä. Hän voitti kauden päätteeksi Itävallan-mestaruuden.


title: Mario Altmann

text: Viiden Capitalsissa vietetyn vuoden jälkeen Altmann siirtyi kaudeksi 2009–2010 Ruotsin toiseksi korkeimmalle sarjatasolle HockeyAllsvenskan-joukkue Örebro HK:n riveihin. Yhdeksän siellä pelaamansa ottelun jälkeen seura lainasi hänet loppukaudeksi sarjatasoa alemmas I-divisioonan Karlskrona HK:hon. Kaudeksi 2010–2011 Altmann palasi kotimaahansa ja siirtyi kaksivuotisella sopimuksella Villacher SV:n paitaan. Helmikuussa 2011 hän teki kolmivuotisen jatkosopimuksen joukkueen kanssa. Kaudella Altmann pelasi EBEL:n ylivoimaisesti pisteiden valossa parhaan kautensa ja hän voitti tehoilla 14+31=45 koko liigan puolustajien piste- ja maalipörssin. Kaudella 2014–2015 Altmann toimi Villachin varakapteenina.


title: Mario Altmann

text: Kaudeksi 2015–2016 Altmann siirtyi EHC Linziin.


title: Mario Altmann

text: Altmann edusti Itävaltaa Sotšin olympiakisoissa 2014 sekä MM-kilpailuissa vuosina 2009, 2011, 2013 ja 2015. Hän pelasi myös IA-divisioonan MM-kilpailuissa vuosina 2012 ja 2014 voittaen molemmista turnauksista hopeaa. Altmann pelasi myös Vancouverin olympiakisojen 2010 ja Sotšin olympiakisojen 2014 karsinnoissa. Hän teki A-maajoukkuedebyyttinsä 7. helmikuuta 2008 Puolan Sanokissa Italiaa vastaan. Altmannin ensimmäinen A-maajoukkuemaali syntyi IA-divisioonan MM-kilpailuissa 18. huhtikuuta 2012 Slovenian Ljubljanassa Japania vastaan. Yhteensä hän on pelannut 95 A-maaottelua tehopistein 5+7=12.


title: Mario Altmann

text: Altmann pelasi myös alle 20-vuotiaiden I-divisioonan MM-kilpailuissa vuonna 2005 voittaen A-lohkon pronssia sekä alle 18-vuotiaiden I-divisioonan MM-kilpailuissa vuonna 2004.


title: Mario Altmann

text: Altmannin pikkusisko Denise on Itävallan naisten maajoukkuehyökkääjä ja hän pelaa Ruotsissa Riksserienin Linköpings HC:ssä.


title: Nina Laurio

text: Nina Laurio (o.s. Koljonen, s. 10. elokuuta 1968 Tampere) on suomalainen elokuvatuottaja. Tällä hetkellä Laurio työskentelee Solar Filmsillä.


title: Nina Laurio

text: Laurio on valmistunut Taideteollisen korkeakoulun taidekasvatuksen laitokselta taiteen maisteriksi 1995. Hän on suorittanut kansainvälisen EAVE-tuottajatutkinnon 2006.


title: Nina Laurio

text: Vuosina 2009–2012 Laurio toimi Suomen elokuvatuottajien keskusliitto ry:n toiminnanjohtajana. Hänellä on ollut useita elokuva-alan luottamustehtäviä. Tällä hetkellä Laurio on Av-tuottajien tekijänoikeusyhdistys Tuotos ry:n hallituksen puheenjohtaja.


title: Pekka Kokkonen (nyrkkeilijä)

text: Pekka Kokkonen (18. tammikuuta 1934 Helsinki – 26. helmikuuta 2016 Helsinki) oli suomalainen ammattinyrkkeilijä.


title: Pekka Kokkonen (nyrkkeilijä)

text: Helsingin Työväen Nyrkkeilijöitä edustanut Kokkonen kamppaili amatöörinä paikasta Melbournen olympiakisoihin 1956, mutta joutui poliittisen pelin uhriksi, koska kuului TUL:n seuraan eikä siksi tullut valituksi edustajaksemme vaikka voittikin Suomen olympiakarsinnat.


title: Pekka Kokkonen (nyrkkeilijä)

text: Kokkonen voitti Suomen mestaruuden vuosina 1954, 1955 ja 1957.


title: Pekka Kokkonen (nyrkkeilijä)

text: Kokkonen kuului Risto Luukkosen, Pentti Rautiaisen, Olavi Ouvisen ja Elis Askin itsensä kanssa Askin tallin ensimmäisiin nyrkkeilijöihin. Nyrkkeilijät harjoittelivat aluksi Ruoholahdessa ja vuodesta 1960 Olympiastadionilla.


title: Pekka Kokkonen (nyrkkeilijä)

text:
Ensimmäisessä ammattilaisottelussaan 23-vuotiaana 4. lokakuuta 1957 Helsingin Messuhallissa Kokkonen tyrmäsi Georges Bracon heti ensimmäisessä erässä.
Hän tyrmäsi kertaalleen myös keskisarjan entisen maailmanmestarin Randy Turpinin.
Hän otteli EM-tittelistä 7. huhtikuuta 1967 Helsingin jäähallissa italialaista Piero Del Papaa vastaan häviten kuitenkin 15-eräisen ottelun pistein.


title: Pekka Kokkonen (nyrkkeilijä)

text: Kokkonen toimi Suomen Ammattinyrkkeilyliiton puheenjohtajana kuolemaansa saakka.


title: Pekka Kokkonen (nyrkkeilijä)

text: Kokkonen oli naimisissa kaksi kertaa ja hänellä on kolme poikaa. Hän työskenteli perheen kauppapuutarhassa Helsingin Pakilassa ja pyöritti myöhemmin omaa saman alan yritystään Porkkalassa Kirkkonummella. Kokkonen myi kukkia Hakaniemen torilla vielä 2000-luvullakin. Siviilityöhönsä liittyen hän sai nyrkkeilijä-lempinimensä "Pakilan puutarhuri".


title: Pekka Kokkonen (nyrkkeilijä)

text: Kokkonen on haudattu Malmin hautausmaalle.


title: Eve Väyrynen

text: Eve Väyrynen on suomalainen toimittaja ja radiojuontaja. Syksystä 2015 lähtien Väyrynen on tehnyt YleX-radiokanavalle "Etusivu"-ohjelmaa.


title: Eve Väyrynen

text: Väyrynen on opiskellut journalismia Oulun ammattikorkeakoulussa. Osana koulutusta vuonna 2012 hän oli harjoittelussa YleX Etusivu -ohjelmassa, ja harjoittelun jälkeen hän jatkoi kanavalla toimittaja-juontajana vuoteen 2014 asti. Keväällä 2014 kaksi Ylen ajankohtaistoimittajaa, Sean Ricks ja Eve Väyrynen, kiersivät europarlamenttivaalien alla Euroopan maissa ja raportoivat kokemuksistaan. Lisäksi Väyrynen on työskennellyt toimittajana Ylen A-Studiossa ja vuonna 2015 Yle Kioskissa. Syksyllä 2015 Väyrynen palasi toimittaja-juontajaksi YleX Etusivuun.


title: Johanna Schybergson

text: Johanna Schybergson (o.s. "Tikkanen", 1. marraskuuta 1856 Helsinki – 26. tammikuuta 1936 Helsinki) oli suomalainen keksijä ja professori Magnus Gottfrid Schybergsonin vaimo.


title: Johanna Schybergson

text: Schybergson haki patenttia ruuanvalmistuskoneelle vuonna 1907 ja astianpesukoneelle vuonna 1908. Schybergson seurasi kotitalousteknologian kehitystä ja esitteli useita ulkomaisia keksintöjä suomalaisille Martta-yhdistyksen Emäntälehdessä.


title: Johanna Schybergson

text: Schybergson ylläpiti kotitalousopistoa Kruununhaassa 1800–1900-lukujen vaihteessa.


title: Johanna Schybergson

text: Johanna Schybergsonin isä oli Suomettaren päätoimittaja, suomenkielisen lehdistön perustaja Paavo Tikkanen ja äiti Helena Tengström.


title: Brita Sidonia Gadd

text: Brita Sidonia Gadd (o.s. Fahlenius, 29. toukokuuta 1741 Turku – 30. maaliskuuta 1810 Strömsby, Kirkkonummi) oli suomalainen sanomalehtikirjailija.


title: Brita Sidonia Gadd

text: Brita Gaddia pidetään yhtenä ensimmäisistä suomalaisista sanomalehtikirjailijoista, vaikka häneltä tunnetaan vain yksi julkaistu runo. Hänen ruotsinkielinen runonsa kuningas Adolf Fredrikin kuolemasta julkaistiin 15. huhtikuuta 1771 Tidningar Utgifne Af et Sällskap i Åbo -lehdessä, joka oli Suomen ensimmäinen sanomalehti.


title: Brita Sidonia Gadd

text: Runo oli nimeltään "Öfwer hans Kongl. Maj:ts för Riket högstbedröfweliga Dödsfall". Runoa on pidetty arvokkaana aikakautensa kulttuurin ilmentymänä.


title: Brita Sidonia Gadd

text: Tidningar Utgifne Af et Sällskap i Åbo kiitti julkaisun yhteydessä kirjoittajaa ja naisten aktiivisuutta yleensä: ”Koska emme mitään niin suuresti halua kuin kehottaa ja elähyttää kirjallisuuttamme, niin ei voi olla muuta kuin mieluista meille, että naissukupuoli niin kiitettävästi koettaa edistää tarkoitustamme.”


title: Eeva Martikainen (jalkapalloilija)

text: Eeva Martikainen on suomalainen jalkapalloilija. Herttoniemen Tovereita edustanut Martikainen pelasi viisi A-maaottelua vuosina 1987–1988.


title: Sirpa Vallasvuo

text: Sirpa Vallasvuo (s. 20. helmikuuta 1960) on suomalainen jalkapalloilija. Helsingin Jalkapalloklubia edustanut Vallasvuo pelasi kymmenen A-maaottelua vuosina 1979–1982.


title: Soile Kalmari

text: Soile Kalmari (o.s. Maisonlahti, s. 28. kesäkuuta 1969) on suomalainen jalkapalloilija. Hyvinkään Palloseuraa edustanut Kalmari pelasi kuusi A-maaottelua vuonna 1990. Myös hänen sisarensa Raili Maisonlahti on pelannut jalkapalloa maajoukkuetasolla.


title: Hannele Paasonen

text: Hannele Paasonen (o.s. Puuskari, s. 1. marraskuuta 1967) on suomalainen jalkapalloilija. Hän edusti koko pääsarjauransa Kiffeniä ja pelasi vuosina 1983–1984 yhdeksän A-maaottelua.


title: Leena Väänänen

text: Leena Väänänen (s. 8. joulukuuta 1967) on suomalainen jalkapalloilija. Hän edusti koko uransa Kemin Intoa ja pelasi vuosina 1983–1984 myös kaksi A-maaottelua Sveitsiä ja Länsi-Saksaa vastaan.


title: Tuija Pehkonen

text: Tuija Pehkonen (s. 4. elokuuta 1985 Iisalmi) on suomalainen radiotoimittaja, bloggaaja ja juontaja.


title: Tuija Pehkonen

text: Tuija Pehkonen on koulutukseltaan filosofian maisteri, pääaineenaan puheviestintä. Hän opiskeli Helsingin yliopistossa.


title: Tuija Pehkonen

text: Tuija Pehkonen tuli tunnetuksi NRJ:n pitkäaikaisena radiojuontajana. Hän lopetti työt NRJ:llä syksyllä 2015 kuuden vuoden jälkeen ja aloitti radio-ohjelman Yle Puheella keväällä 2016. Myöhemmin hänet nähtiin kilpailijana MTV3:n ohjelmassa "Huippujengi" ja juonsi myös "Suomen ihanimmat häät"-ohjelman keväällä 2016. Hän esiintyi syksyllä 2017 esitetyssä ohjelmassa "Rankat duunit" yhdessä Viivi Pumpasen kanssa.


title: Tuija Pehkonen

text: Pehkonen on voittanut Vuoden radiotulokas -palkinnon vuonna 2011, Vuoden radiojuontaja- ja Positiivisin helsinkiläinen -palkinnot vuonna 2012.